הוועדה המיוחדת לפניות הציבור, כנסת 20, פרוטוקול מספר 142, 2018-06-18 14:00

ישראל אייכלר: ברוכים הבאים לוועדה לפניות הציבור.

ישראל אייכלר: אנחנו דנים היום בדיון שנקרא "הפקת לקחים – מירון 2018", זו לא ישיבה ראשונה וגם לא אחרונה בעזרת השם.

ישראל אייכלר: העובדה היא שמפעם לפעם הישיבה הופכת ליותר חגיגית, כי אפשר לומר שבאופן הכללי ביותר קיבלנו הרבה שבחים מהצבור על כל המערך של היום הגדול הזה, ל"ג בעומר.

ישראל אייכלר: אני אקח לדוגמה גם מן הבעיות וגם מן הברכות.

ישראל אייכלר: לדוגמה מכתב שקיבלנו פה מאזרח, אני לא יודע אם צריך להגיד לפרוטוקול את השם אבל - - -

שלומית אבינח: לא, לא להגיד.

ישראל אייכלר: יש פה שם וכתובת והכול.

ישראל אייכלר: הוא כותב כך: "...

ישראל אייכלר: ראשית, ברצוני לשבח את כל מי שהיה אחראי לתועלת ציבור העולים למירון בל"ג בעומר.

ישראל אייכלר: בחניון קיבלו את פנינו בלבביות שוטרי משטרת ישראל והדריכו אותנו לאן לפנות.

ישראל אייכלר: .." המשטרה לא רגילה לשמוע את זה, נכון, מיכה?

ישראל אייכלר: "...וכן ההסעות משם למירון במהירות וללא עלות.

ישראל אייכלר: אני דווקא רוצה להתלונן על הדרך חזור במוצאי ל"ג בעומר, שנסעתי בתחבורה הציבורית ממירון לצפת.

ישראל אייכלר: ..".

ישראל אייכלר: שם הוא מדבר על בעיות רבות, דברים של עומסים שאתם יודעים אותם, אבל הוא טען גם ש: "...

ישראל אייכלר: הסדרנים דחסו לאוטובוס את הציבור כסרדינים, כשביניהם היו מבוגרים, נשים, עגלות, ילדים, בו בזמן שהיו מאחור עוד הרבה אוטובוסים ריקים.

ישראל אייכלר: ..".

ישראל אייכלר: אנחנו ניתן למשרד התחבורה שיבדוק את התלונה ספציפית, אבל פתחתי בו כי הוא התחיל במסכת ברכות וחשבתי שבמקום שאני אברך אני אבקש שהצבור, שתמיד מתלונן, שהוא יברך.

ישראל אייכלר: יש פה גם בעיה שקיבלנו גם את תשובת משרד התחבורה ולדעתי התשובה מספקת, לגבי ספסור בכרטיסים.

ישראל אייכלר: בגלל המכירה המוקדמת הייתה תחושה של חסר, אז היו אנשים שמכרו – אמנם הוא כותב בעצמו שזו תופעה שולית, אבל זה גרם לאנדרלמוסיה ואי אמון בנסיעה בתחבורה הציבורית.

ישראל אייכלר: לכן הוא טוען נגד הספסרות הזאת.

ישראל אייכלר: קיבלנו פה מכתב של משרד התחבורה שאומר בצדק שהוא לא אחראי על מה שעושים אנשים פרטיים, הוא רק שומע מהעניין הזה.

ישראל אייכלר: אחת הבעיות העיקריות שהיו השנה ואפשר לומר המרכזית, היא דווקא בנושא שמשום מה, לפני ל"ג בעומר, נקטתי בו יוזמה ופניתי, אני לא זוכר כרגע למי, בקשר לזה שבעזרת הנשים נקבע כלל, כדי למנוע סכנת נפשות ולמנוע דחיפות, עשו שרק נכנסים ויוצאים, לא שאחת תשב שלש שעות ליד הקבר ומישהי אחרת לא תוכל להיכנס.

ישראל אייכלר: יותר מכך, קיבלנו גם תלונות שהמחסומים שנועדו לעשות סדר, גרמו לכך שנשים מבוגרות וצעירות עמדו בשמש שעות עד שהגיע תורן.

ישראל אייכלר: שוב, בגלל שיש בפנים צפיפות אז הן עמדו בשמש, במקום לא מוצל.

ישראל אייכלר: יש לי פה מכתב שמישהי כותבת: "...

ישראל אייכלר: אני אישה חסידית, עליתי לשפוך שיח בהר מירון בליל ל"ג בעומר, בשעה תשע, כשעוד היו רעננים כולם.

ישראל אייכלר: נעמדתי בפינה והתפללתי 'שמונה עשרה'.

ישראל אייכלר: הבאתי אתי כיסא כדי לשבת.

ישראל אייכלר: מיד כשגמרתי 'שמונה עשרה' ניגשו אלי שוטרת ושוטר בצעקות איומות כאילו גנבתי משהו "תעופי מפה", "תסתלקי מכאן".

ישראל אייכלר: אמרתי להם: עוד רגע אני הולכת, אני רוצה שניה לשבת, קשה לי, רואים עלי שקשה לי לעמוד, לא עזר לי, לא אכפת להם והשוטרת צעקה "את רוצה שהוא יגע בך?" הוא צועק: "קחי לה את הכיסא" ועמדתי במקום רגיל ליד מחיצות בעזרת נשים.

ישראל אייכלר: לא היה כתוב שם שזה מעבר והיה זלזול מופגן כאילו אני פושעת לצערי.

ישראל אייכלר: פעם ראשונה שנתקלתי בדבר הזה.

ישראל אייכלר: זה נראה כאילו עברו קורס בהכנה לל"ג בעומר איך לסלק אנשים וחבל שזאת הייתה ההתנהגות.

ישראל אייכלר: ..".

ישראל אייכלר: מכתבים דומים קיבלתי כמה וכמה.

ישראל אייכלר: התחלתי להגיד שאני פניתי לפני ל"ג בעומר, לאנשים שהם במקום והם אמרו:

ישראל אייכלר: אולי כדאי לעשות שביל או חלק, מחצית מהאולם של ר' אלעזר, מה שנקרא עזרת הנשים, שזה יהיה רק למעבר, לא לעמוד, ואת החלק השני, האחורי, מי שרוצה לעמוד כמה דקות ולהתפלל, שם זה עם מחיר.

ישראל אייכלר: זה בחוץ אז היא תדע שהיא עומדת במקום דחוס.

ישראל אייכלר: יהיה לה חם – היא תצא, זה יחסוך את הדחיפות האלו.

ישראל אייכלר: נדמה לי שדיברתי עם כולם, אני לא זוכר מי, העוזרים שלי יעזרו לי תיכף.

ישראל אייכלר: זה לא התקבל.

ישראל אייכלר: מיכה, אתך גם דיברתי על זה?

ישראל אייכלר: זה לא התקבל.

ישראל אייכלר: למעשה, מה שקרה, עד שבמקרה קיצון הייתה איזו פרשה שלא התבררה עד היום, בעניין גז מדמיע או תרסיס פלפל, שהגיע במקום חם וחנוק, זה הגיע עד לפנים המערה.

ישראל אייכלר: זו הייתה שערורייה שאנחנו צריכים לבדוק אותה.

ישראל אייכלר: זאת אומרת אנחנו לא בודקים, אתם צריכים לבדוק אותה ואנחנו צריכים לקבל את הדיווח על מה שהיה שם.

ישראל אייכלר: עוד מכתב הגיע לגבי הרכבת ולכן הזמנתי את הנהלת הרכבת למרות שזה היה באיחור, ביקשתי מהם שהם יבואו ודן לנדאו, שהוא סמנכ"ל הרכבת, הגיע.

ישראל אייכלר: הוא מדבר על רכבת לילה למירון בל"ג בעומר והוא אומר "מדוע רכבת ישראל אינה מעמידה שרות רכבות ישיר לכרמיאל במשך כל שעות הלילה בליל ל"ג בעומר?

ישראל אייכלר: " אדוני, אני רוצה שתשמע את זה.

ישראל אייכלר: "הלוא השירות של רכבת ישראל מתל אביב לכרמיאל מסתיים בשעה עשר בערב ואין כל התחייבות בשעות האלו לציבור בתחנות האחרות".

ישראל אייכלר: לכן אפשר היה לעשות רכבת ישירה מתל אביב או מבני ברק, ישירות לכרמיאל.

ישראל אייכלר: ולידיעתך, הוא כותב "רכבת ישראל מעמידה שרות לילה כל השנה כולה מתל אביב לעכו, בכל שעה עגולה יוצאת רכבת אחת מתל אביב לעכו".

ישראל אייכלר: אני מעריך שהיא רכבת לא מלאה באמצע הלילה.

ישראל אייכלר: עוד שאלה.

ישראל אייכלר: "גם ביום, הרכבות הקבועות במשך כל השנה, יוצאות אחת לשעה, מדוע לא ניתן לתגבר ליוצאים מל"ג בעומר רכבות נוספות ישירות לכרמיאל?

ישראל אייכלר: " הוא כותב שזו שערורייה, ש"לאחר פעילות נמרצת שעשה חבר הכנסת הרב מוזס לקדם את הנושא של הרכבת לכרמיאל, התברר לו", הוא כותב ונדמה לי ששמעתי את זה גם פה בדיונים הקודמים, שהמשטרה מעכבת ולא מאשרת רכבות לילה כי הם אינם חפצים בריבוי עולים למירון כי זה לא בטיחותי, כי איך הם יגיעו מכרמיאל למעלה, כאילו שזה מוסיף עומס.

ישראל אייכלר: היה פה איזה צליל, כשדיברנו פה בדיונים, שהמקום לא יכול לקלוט המונים שיגיעו ברכבות האלו.

ישראל אייכלר: הוא ממשיך ושואל "מדוע אין לכל הפחות שרות רכבות לילה מכרמיאל לתל אביב, לרוצים לחזור ממירון?".

ישראל אייכלר: עוד דברים שצריך לדון בהם, לגבי כרטיס "חופשי חודשי", זה למשרד התחבורה, הגברת מורן, הוא כותב כך "הרוכש כרטיס בל"ג בעומר, "חופשי ארצי" ב-60 שקל, כרטיס שאמור לאפשר נסיעה חופשית בכל סוגי שירותי התחבורה" - - -

קריאה: "יומי".

ישראל אייכלר: "יומי", "אגד" לא מאפשרת לנסוע עם הכרטיס הזה בקו 111 ממירון לבני ברק ולא בקו מירון-ירושלים.

ישראל אייכלר: למה, כי זה לא תחבורה ציבורית, כאילו שזה שרות הזמנה שמישהו פרטי, ינון, חבר הכנסת ינון אזולאי, יצא מצב שאדם שקנה כרטיס בלילה אז ביום, כשהוא חזר, היה צריך לשלם, אלו לא 24 שעות כי בחצות זה משתנה.

מורן יונה: נכון, זה יומי.

ישראל אייכלר: יומי, אז שתי טענות יש לו.

ישראל אייכלר: אל"ף, למה הקו ממירון לא נחשב תחבורה ציבורית, הרי מה זה אם לא תחבורה ציבורית, נסיעה למירון בל"ג בעומר?

ישראל אייכלר: זו לא הזמנה שמישהו עושה חתונה של איזו חסידות, זה אירוע.

ישראל אייכלר: לגבי המכירה המוקדמת כבר דיברנו.

ישראל אייכלר: סליחה על ההקדמה הארוכה אבל יש פה מכתב מהרבנית – מותר להגיד שם?

ישראל אייכלר: לא – אבל רבנית חשובה מאד מאזור צפת, שיש להם הרבה הרבה 'שנות מירון'.

ישראל אייכלר: היא כותבת שהם מאד מקושרים למירון וכל חודש הם במירון, בראש השנה הם במירון, משפחה מאד חשובה בצפת.

ישראל אייכלר: היא אומרת כך: "...

ישראל אייכלר: כאב לי שראיתי את הציון של רשב"י ריק מנשים בשעות מסוימות.

ישראל אייכלר: אני ישבתי במקום מוצל בחצר והתפללתי.

ישראל אייכלר: ראיתי את שתי החצרות החיצוניות והפנימיות ריקות מנשים.

ישראל אייכלר: ..".

ישראל אייכלר: שעות מסוימות – אני לא יודע מתי היא מתכוונת.

ישראל אייכלר: "...

ישראל אייכלר: האם זה רצון רשב"י?..." והיא מצטטת מן האר"י הקדוש על החשיבות של נשים ונשים שבאות למירון.

ישראל אייכלר: היום זה פוליטיקלי קורקט להקריא אולי מה שהיא כותבת לי, מאיזה ספר, שבזמן האר"י ז"ל רצו לגזור שלא ייסעו למירון נשים מטעמי צניעות ואמר להם האר"י ז"ל שאם יעשו כן תבוא מגפה גדולה בעם וייכלו טובים ורעים.

ישראל אייכלר: שאלו: מה נעשה בעניין הצניעות?

ישראל אייכלר: אמר להם: אתם צודקים אבל מה נעשה שר' שמעון בר יוחאי רוצה שיבואו גברים ונשים למירון?

ישראל אייכלר: היא כותבת שנורא כאב לה שיש מגבלות על נשים שיוכלו להיכנס למערה.

ישראל אייכלר: אני לא אעזוב את הנושא של החניונים, למרות שזה כבר כמו קאטו הזקן שמדבר על החניונים האלה.

ישראל אייכלר: יש כוחות אדירים, כנראה, במרכז "הליכוד", שמונעים את הדבר הזה.

ישראל אייכלר: בכל הישיבות אמרנו וכל האנשים, גם נציגי משרד התחבורה, נציגי המשטרה ונציגי האוצר, כולם אמרו שהם רוצים חניונים.

ישראל אייכלר: גם שר האוצר בעצמו הקציב לזה ברמ"י תקציב והורה למינהל לעשות חניונים.

ישראל אייכלר: היום לא נדון בזה הרבה אבל אנחנו עוד נמשיך ונעשה בלי נדר דיונים על החניונים במשך השנה.

ישראל אייכלר: אני רוצה לציין דבר שידוע לכולם, שמירון הוא האתר המתוייר השני אחרי הכותל המערבי והשנה ההילולה תוקצבה בסך 14 מיליון.

ישראל אייכלר: אחת השערוריות הגדולות שהיו השנה - - -

קריאה: 15.5.

ישראל אייכלר: 15.5 מיליון?

ישראל אייכלר: פה כתוב 14.

ישראל אייכלר: אחת השערוריות הגדולות היא שבשנה שעברה הכינו עוד מתחם להדלקות וישנה קבוצה גדולה מאד, אני אגיד את זה אפילו לפרוטוקול, של הרב בידרמן, קבוצה של אלפי צעירים מכל החסידויות ומכל העדות, שמאד אוהבים גם את "באר הפרשה" שלו, עד כדי כך שראיתי בעתון "בשבע" שהוא מצטט מ"באר החסידות", מן הדברים של הר' בידרמן ואמרתי לו, לרב בידרמן: יש לך מזל כי אצלי כבר אי אפשר להגיד אף מילה מן הקונטרס שלך, מן העלונים שלך ומן הספרים שלך, לאף אחד.

ישראל אייכלר: הוא אומר לי: למה?

ישראל אייכלר: אמרתי: כי כל מי שאני אומר לו משהו אומר: כבר קראתי את זה אצל הרב בידרמן בעצמי.

ישראל אייכלר: הוא מאד מאוד פופולרי והוא רוצה להדליק הדלקה.

ישראל אייכלר: שנה שעברה עשו לו תנאים בלתי אפשריים שהוא לא יכל לעמוד בהם מבחינה כספית והשנה בכלל לא נתנו לו.

ישראל אייכלר: זה גם ענין שאני רוצה שתשיבו לנו עליו תשובות.

ישראל אייכלר: בדרך כלל אני נותן למנכ"ל, למנהל של "המקומות הקדושים", יש לנו פה גם את מנכ"ל משרד הדתות אבל יש לנו חובה מוסרית לאדם שנתן ימים ולילות, שעות ארוכות והיה אחראי שאם היה קורה משהו היינו באים רק אליו בטענות, זה רב פקד מיכה טובול, ברשותכם אני רוצה לתת לו לפתוח את הדיון.

מיכה טובול: שלום לכולם.

מיכה טובול: תודה רבה, תודה רבה חבר הכנסת אייכלר על המלים החמות.

מיכה טובול: האמת, מבחינתי אני מסיים חמש שנים על ההר, אני מאמין ומקווה שזו הייתה ההילולה האחרונה שלי, אני אמור לעבור תפקיד במהלך החודשים הקרובים - - -

ישראל אייכלר: תמצא מקום למי שהוביל אלפי אנשים למירון, בוא.

מיכה טובול: חמש שנים מרתקות, שנתיים כסגן מפקד שהוביל, פיני אזרזר, שלש שנים כמוביל ומתכלל מטעם משטרת ישראל.

מיכה טובול: שנים מרתקות, מרתק מאד לעשות את האירוע, זה אירוע מאד מורכב אבל בסופו של יום, כשאתה מגיע לסיום ההילולה וההילולה מסתיימת איך שהיא מסתיימת ללא אבדות בנפש וללא נפגעים, אז אתה מרגיש סיפוק.

מיכה טובול: ובעצם אתה מרגיש שכל העבודה הקשה, כמו שאמרת, הימים, הלילות, השעות ושעות ללא סוף, אז הן השתלמו.

מיכה טובול: זה היה שווה כל רגע וכל מאמץ על חשבון כל דבר אחר.

מיכה טובול: אני חושב שסוד ההצלחה ודווקא השנה להתחיל ולומר, שאנחנו כל שנה באים וישר אנחנו מתחילים ובעצם מלקים את עצמנו מה לא היינו בסדר, התחושה שלי השנה ואני חושב שזו תחושה של המון אנשים שהיו שותפים להילולה הזאת, הן בהכנות שלה, הן בהיערכות שלה והן בכלל, בהילולה עצמה, הן מדברות על זה שהייתה הילולה מאד מוצלחת.

מיכה טובול: אנחנו הרגשנו את זה, הרגשנו את זה ממש לאורך כל הדרך, גם לאורך ההיערכות שלנו, גם תוך כדי ההילולה, הרגשנו, היו מצבים שהרגשנו שהדברים כל כך זורמים, חשבנו שמשהו לא בסדר אבל ברוך השם, בסופו של יום הבנו שהדברים זרמו בצורה כזו טובה, שהשאירו לנו זמן להסתכל ולהתפעל מדברים שבשנים עברו לא הצלחנו, לא היה לנו זמן להתפעל מהיופי הזה של ההילולה.

מיכה טובול: אני חושב שסוד ההצלחה הוא באמת שילוב של עבודה מאד יסודית והכנה מקדימה כתוצאה מלקחים, כתוצאה מתחקור שלנו אחורה.

מיכה טובול: נושא של שת"פ בין הגופים ואני חושב שבראש ובראשונה, המשרד לשירותי דת, בניצוחו של המנכ"ל, עודד, המרכז למקומות קדושים שזה שווינגר ודרעי, שבעצם בכל העבודה שלנו, בעצם זה היה הגרעין והליבה של עבודת המטה להילולה.

מיכה טובול: אני חושב שזה בעצם סוד ההצלחה.

מיכה טובול: כמובן, עבודה עם גורמי חרום והצלה נוספים, רבים ומגוונים.

מיכה טובול: משרדי ממשלה והגופים - - - כל העבודה עם החסידויות ולמדתי, למדתי להכיר, מה שלא הכרתי אף פעם, למדתי להכיר אנשים שבאמת אכפת להם מהחסידויות שהם עומדים מאחוריהן ומובילים אותן, בכל הנושא של ההדלקות.

מיכה טובול: ובכלל, עם ישראל, לדאוג לעם ישראל כי הרבה באים להילולה הזאת לאו דווקא כדי להשתתף בהדלקה, אלא באים לעלות לקבר.

מיכה טובול: אני חושב שהם רבים יותר מאלה שבאים ומשתתפים בהדלקות.

מיכה טובול: יחד עם זאת, אנחנו אף פעם לא שוקטים על השמרים ואנחנו כבר מרגע שנגמרה ההילולה אם לא לפני זה אפילו, מתחילים לתחקר את עצמנו, רושמים ומתחקרים.

מיכה טובול: רשמנו עשרות, עשרות לקחים.

מיכה טובול: אני מתאר לעצמי שכל גוף שנמצא פה תיחקר את עצמו ורשם את הלקחים, רוצה להיות ערוך לשנה הבאה - - -

ישראל אייכלר: אולי תגיד לנו, נתחיל בדבר הכי קשה, עם הגז פלפל.

מיכה טובול: תיכף, הנה, אני נוגע בזה.

מיכה טובול: ואנחנו מתחקרים את עצמנו.

מיכה טובול: אנחנו מתחקרים את עצמנו, מתחקרים את עצמנו לעומק.

מיכה טובול: חשוב לי להגיד שעדיין כרגע, בשבוע הבא תתקיים ישיבת לקחים עם מפקד המחוז הצפוני ובה יציגו את כל הלקחים.

מיכה טובול: מפקד המחוז יגיד את דברו, מה אנחנו לוקחים אתנו לשנה הבאה ומה לא.

מיכה טובול: כל שנה אנחנו אומרים שכשיש שנה מוצלחת, בדרך כלל בשנה אחר כך באים יותר אנשים ואין לי ספק שאנחנו נצטרך בשנה הבאה להיערך להרבה יותר - - -

שלומית אבינח: כמה היו השנה?

קריאה: הייתה ירידה - - -

מיכה טובול: תגיד פה הנציגה של משרד התחבורה, בדרך כלל לא אומרים, תמיד אומרים "מאות אלפים".

ישראל אייכלר: אני יודע על ירידה משנה לשנה בשנתיים שלש האחרונות.

מיכה טובול: משרד התחבורה הציג ירידה של מן השנה שעברה, משנים קודמות, משיכלול של שנים קודמות.

מיכה טובול: אנחנו לא הרגשנו ירידה, אנחנו לא הרגשנו בזה כי אנחנו חושבים ואני רוצה להתחיל דווקא עם נושא ההדלקות, התחלת עם הרב בידרמן, בשנה שעברה הרגשנו את העומס ואת הלחץ, לחץ נוראי שהיה באתר.

מיכה טובול: עוד פעם, אתם צריכים להבין, השטח הוא שטח, אי אפשר להגדיל את השטח עצמו.

מיכה טובול: היה קשה מאד, לא נשארו לנו הרבה שוליים להרחיב אבל גם אין לנו אפשרות למה שנקרא לדחוס עוד הדלקות ועוד הדלקות כי בסך הכול - - -

ישראל אייכלר: למה, אם אתה עושה את זה למטה אתה משחרר לחץ.

מיכה טובול: למטה ביצענו השנה את מתחם ההדלקה בגלל שפתחנו טרמינל.

מיכה טובול: הייתה לנו בעיה של טרמינל, היינו חייבים, כדי לפתוח את המעגל המרכזי, לפתוח טרמינל בכביש 89 בצומת מירון, כדי לרווח ולחלק את - - - בין שני טרמינלים גדולים.

מיכה טובול: אי אפשר לשלב טרמינל של תחבורה ציבורית עם מתחם הדלקה, זה לא עובד בטיחותית, זה לא מסתדר כשהם מתנגשים.

ישראל אייכלר: אז מעבירים את זה למקום אחר, חסר שם שטחים?

מיכה טובול: חיפשנו, חסרים שטחים.

ישראל אייכלר: למטה?

מיכה טובול: חסרים משטחים, תאמין לי, חסרים משטחים.

מיכה טובול: נגעת בזה, דיברת על הנושא של חניונים, אני אגע בזה ממש לקראת סוף הנאום שלי, כי אני חושב שהנושא של חניונים הוא לא רק חניונים, זה גם משטחים שאנחנו צריכים אותם לדברים אחרים ולא רק לחניונים.

מיכה טובול: ככל שאנחנו מצופפים הדלקות כך אנחנו גורמים להגעה של עומס רב של אנשים להר, וזה יוצר פלונטר בכניסה וביציאה, התנגשות קהל.

מיכה טובול: מזה אנחנו מה שנקרא נמנעים.

מיכה טובול: השנה יישמנו את זה כלקח משנה שעברה, בגלל זה הייתה תחושה שההר רגוע, זאת אומרת שאנשים יכולים לנוע בצורה חופשית.

מיכה טובול: לגבי מתחם הנשים, מתחם הנשים, אנחנו לפני שלש שנים התמודדנו עם בעיות מאד מאוד מאוד קשות במתחם הנשים.

מיכה טובול: כמו שהצגת, אנחנו יודעים שבמתחם הנשים מגיעות נשים שלא רק באות להגיד דקה שתיים, לנגוע בקבר ולהמשיך קדימה, באות נשים שרוצות לגמור את כל ה"תהלים" על הציון וזו בעיה.

מיכה טובול: אנחנו כמשטרה אמורים להסתכל על כל התמונה ואם אנחנו רוצים שנשים לא תישארנה בחוץ ותיצלנה בשמש, ולא תעמודנה מתחת הצילניות ש"המקומות הקדושים" מתקינים במקום, אז אנחנו הבנו שאם אנחנו לא רוצים כזה עומס בתוך מתחם הנשים וכל הזמן לבצע שימוש בכוח שהוא בעצם מיותר, אנחנו החלטנו לגרום למצב כזה שאנחנו מייצרים שם מובילי קהל, שאישה שמגיעה לא תהיה לה ברירה, האישה מאחוריה תדחוף את האישה הראשונה, כי אין מה לעשות, אי אפשר לתת לכל אישה להיכנס ולעמוד שם חצי שעה או שעה, כי אלפי נשים אחרות גם רוצות לקיים את הזכות הזו, להיכנס ולהתפלל.

מיכה טובול: כל שנה הנושא הזה משודרג, אנחנו עדיין לומדים את הסוגיה הזאת.

מיכה טובול: אני חושב שהשנה, בשונה משנים עברו, המצב היה מצוין.

מיכה טובול: נשאר לנו רק לשדרג את זה בהיבטים טכניים - - -

ישראל אייכלר: אי אפשר להשאיר חצי האולם למי שדווקא רוצה להתפלל קצת יותר?

מיכה טובול: העליתי את הסוגיה הזאת בפני מפקדים של המקום.

מיכה טובול: הם מבחינתם, בהיבטים מבצעיים, אמרו שיש שם בעיה.

מיכה טובול: קשה להם לקבל את ההחלטה הזאת.

מיכה טובול: אני יודע שהשנה הם לא אפשרו, הם איפשרו למתי מעט בחלק האחורי.

מיכה טובול: צריך להבין, אין יותר מדי מקום בחלק האחורי.

מיכה טובול: זה נשמע כאילו יש מקום, אין יותר מדי מקום.

מיכה טובול: ברגע שתתחיל לאפשר לנשים ייווצר לנו שם לחץ וזה משהו שאנחנו רוצים להימנע ממנו, כדי שלא יהיו לנו שם בעיות.

מיכה טובול: דיברת על הנושא שהגברת דיברה על חצרות שהן מרוקנות, אז נכון, כל הקטע שביומיום משמש - - - הנשים ובהילולה הוא משמש כיציאה, כל החצר הזאת היא בעצם ריקה, היא בעצם אמורה לאפשר לנו להזרים את כל הנשים החוצה במקרה של חס וחלילה אסון, כדי שלא תהיה שם היצמדות קהל ואכן היא צודקת.

מיכה טובול: כל הדברים האלה הם בהיבטים של בטיחות.

מיכה טובול: נושא התרסיס פלפל.

מיכה טובול: מפקד המתחם כן מודע, היה מודע לאירוע הזה בזמן מעשה.

מיכה טובול: אני יודע שהם הגיעו לשם והם תחקרו את האירוע בו במקום.

מיכה טובול: עלתה תמונה והסתובב איזה סרטון ברשתות החברתיות, של איזה שוטר שמכניס שמחזיק תרסיס פלפל ביד ומהתחקיר שנעשה שם במקום התברר, חד משמעית, על ידי מפקד הכוח, שהשוטר הזה לא התיז תרסיס פלפל - - -

מנחם אליעזר מוזס: שלום.

ישראל אייכלר: שלום, הרב מוזס הגיע.

ישראל אייכלר: הגעת בדיוק ברגע התרסיס.

מיכה טובול: התברר מתחקיר שהשוטר הזה לא השתמש בתרסיס פלפל.

מיכה טובול: מה שקרה הוא שהיו נשים שעמדו בקומה השנייה, פתחו שם איזשהו מעבר והתחילו לשאוג שם כל מיני צעקות כאלו ואחרות.

מיכה טובול: הייתה הצבעה על אחת הנשים שם שהיא זאת שהתיזה את תרסיס הפלפל, אלא שלמשטרה היה קשה למצוא אותה, היה קשה לזהות אותה ומבחינתנו זה התחקיר ועם זה אנחנו מגיעים - - -

ישראל אייכלר: אתה מאמין שיש אישה שבאה למירון עם תרסיס פלפל?

מיכה טובול: קודם כל יש הרבה נשים שהולכות עם גז פלפל להגנה עצמית.

מיכה טובול: מותר ללכת עם זה, זה משהו שעל פי חוק מותר - - -

ישראל אייכלר: אתה אומר שיש צילום שהשוטר מחזיק את זה.

מיכה טובול: מחזיק תרסיס פלפל אבל נעשה שם תחקיר בו במקום ובאופן חד משמעי, הקביעה היא שהשוטר לא השתמש בתרסיס הזה.

מיכה טובול: הייתה איזושהי כוונה מצד גברים בצד השני של הגדר, להוריד שם את הגדר, לזעזע את הגדר, זה סיכן נשים שעמדו בצד השני.

מיכה טובול: בגלל זה היה שם שוטר שניגש לכיוון הגדר, רצה להרגיע את העומדים מהצד השני, הוא לא השתמש בתרסיס פלפל, זה עלה מהתחקיר.

מיכה טובול: יחד עם זאת, במידה והגיעה תלונה בצורה מסודרת למח"ש, אני מתאר לעצמי שמח"ש יחקרו את הנושא הזה - - -

ישראל אייכלר: אני מבין שמח"ש כבר חוקרים את זה.

מיכה טובול: כרגע זה לא משהו שהובא לפתחנו.

מיכה טובול: ברגע שיהיו ממצאים אנחנו כמשטרה נתיישר עם המסקנות שלהם ובטח תתבצע חקירה יסודית.

מיכה טובול: אני רוצה להודות לכל מי שנמצא פה.

מיכה טובול: להודות לסגן שלי ולהרבה הרבה שוטרים שנמצאים אתי, עבדו אתי במהלך השנים.

מיכה טובול: התכנון הוא ששמוליק בעזרת השם יחליף אותי בשנה הבאה - - -

ישראל אייכלר: תדע לך שזו עבודה קשה.

ישראל אייכלר: זו לא עבודה פשוטה.

ישראל אייכלר: לא מקבלים מחיאות כפים בעבודה.

ינון אזולאי: חמש שנים לקח לו בשביל לקבל מילה טובה בוועדה.

ישראל אייכלר: למזלך בדיוק השנה אפשר לתת את זה.

ישראל אייכלר: ואני ממש מברך אותך, אני חושב שבשם כל הקהל, על העבודה הקשה.

ישראל אייכלר: יש לך זכות גדולה כי בסופו של דבר, כל יהודי שמתפלל שם נזכר בזכותך, כי אתה מאפשר לו את זה.

ישראל אייכלר: גדול המעשה יותר מן העושה.

ישראל אייכלר: ה' יברך אותך שתצליח בכל הדרגות שתגיע אליהן, בכל העבודות ובעזרת השם עוד ניפגש.

מיכה טובול: תודה.

ישראל אייכלר: תודה רבה.

מנחם אליעזר מוזס: אני מבין שאתה מועמד למפכ"לות.

ישראל אייכלר: רגע, אתה כבר רוצה לקלקל הכול.

ישראל אייכלר: מנכ"ל משרד הדתות, בבקשה.

עודד פלוס: חלק מהדברים שעלו פה אני מניח שיינתנו תשובות על ידי אנשים שנמצאים ועל ידי הרב שווינגר.

עודד פלוס: אני רוצה להתייחס לנושא של השידרוג של התשתיות.

עודד פלוס: אני מבין שאתם לא הולכים לדון בזה וזה מבחינתי בסדר כי אי"ה ב-4.7 אני ביקשתי לזמן פגישה רבת משתתפים במועצה אזורית מרום הגליל ולהציף את כל הנושאים - - -

ישראל אייכלר: הבאת את חברי מרכז "הליכוד" מהגליל?

עודד פלוס: אני לא צריך להביא אותם.

ישראל אייכלר: אני לא התכוונתי - - -

עודד פלוס: אני חייב לומר, דווקא בהקשר הזה - - -

ישראל אייכלר: אני רוצה שתהיו מאד זהירים להפריד בין הממשלה ומשרד הדתות והאנשים שעובדים בעניין הזה, לבין הפוליטיקה של אזור הגליל.

עודד פלוס: אני יכול לומר ליושב ראש שאנחנו עושים את זה.

עודד פלוס: אני יכול להעיד עליי ועל מיכה ועל יוסי ועל ישראל, שעלתה לנו למשל שאלה לגבי הנושא שהרחבנו את משטחי ההדלקה והאוהלים, אנשי האוהלים באו ואמרו: אנחנו רוצים להישאר, באותה נקודה ששם היינו קודם אנחנו רוצים להישאר גם השנה והתעלמנו מכל רעשי הרקע והגדרנו להם.

עודד פלוס: זו הייתה מלאכה לא פשוטה, הרבה צעקות והרבה דיבורים ואיומים במשפטים, של כל מיני אנשי ממשל ושרים, ואנחנו עמדנו בזה.

עודד פלוס: אני אמרתי שבשנה הבאה אני רוצה שהדברים יהיו יותר ברורים.

עודד פלוס: אנחנו ממשיכים לעשות הרחבה של המשטחים, אנחנו נסמן את זה, אנחנו נגיד: עד כאן אתם יושבים.

עודד פלוס: גם אם זה אומר שאנחנו מרחיקים אותם, גם אם אנחנו שומעים - - -

ישראל אייכלר: לא התכוונתי דווקא אליהם, התכוונתי דווקא לממסדים היותר ממוסדים.

ישראל אייכלר: בכל מקרה, אתם צריכים כן לאפשר לעשות משטחי הדלקה וגם כן לאפשר חניונים נוספים ומיכה אמר נכון, לא רק לצורך אוטובוסים, צריך להרחיב כמה שיותר לציבור, שלא יבואו ויגידו לנו: צריך להוריד את מספר הבאים כי המקום מדי קטן.

ישראל אייכלר: המקום מספיק גדול, הוא מתרחב עד צפת אם רוצים.

עודד פלוס: מה שלמעשה נתנו לו מענה השנה שאמנם בוטל משטח ההדלקה התחתון אבל עשינו הרחבה מאד מאוד גדולה של המשטח של "קרלין" - - -

קריאה: "בני עקיבא".

עודד פלוס: "בני עקיבא", במתחם "בני עקיבא".

עודד פלוס: אני הייתי שם בהדלקה - - -

ישראל אייכלר: אז למה אי אפשר היה לתת גם לרב בידרמן?

יוסף שוינגר: כי הם נעלמו, הם פשוט סיפור מאד מוזר.

יוסף שוינגר: הם יצרו קשר עם ישראל דרעי חצי שנה לפני, הוא נתן להם את כל ההנחיות.

יוסף שוינגר: הם לא חזרו.

יוסף שוינגר: איך אומרים, עשינו תחקיר אצלנו, הם לא חזרו אלינו.

יוסף שוינגר: שבוע לפני זה הם נזכרו בל"ג בעומר.

יוסף שוינגר: מבחינת המשטרה ומיכה, תתקן אותי אם אני טועה, היה מאוחר מאד להתארגן מבחינת בטיחות וכוחות.

יוסף שוינגר: אני נפגשתי עם הרב בידרמן לא מזמן וביקשתי שכשהם פונים שמישהו יהיה איש קשר כל הזמן.

יוסף שוינגר: שבוע לפני זה כבר הכול היה על הקשקש.

עודד פלוס: אני חושב שהמתחם הזה, של "בני עקיבא" והרב מוזס יכול לאשר את זה, לפחות אמרו לי, כולל האדמו"ר, זה היה משהו אחר.

מנחם אליעזר מוזס: היה מוצלח.

מנחם אליעזר מוזס: גם למחרת - - - שגם היה באותו מקום, נהדר, נהדר היה.

עודד פלוס: ולכן אני, מה שאני אנסה, אחרי הישיבה, מה שאנחנו הולכים לדבר בישיבה, למעשה עושים שם הרבה מאד שיפורים.

עודד פלוס: ציר העלייה, עצרנו את העבודות באמצע כדי לא להפריע להילולה, אבל אני מקווה מאד שאני אוכל ב-4.7 לשמוע שחידשו את העבודות.

עודד פלוס: נעשות עבודות במתחם עצמו.

עודד פלוס: ריהוט, שירותי נשים שפתחו השנה, אנחנו עובדים על שירותי הגברים.

עודד פלוס: למעשה, מה שאנחנו רוצים, אנחנו רוצים לקחת ולהפוך את כל המצבים הזמניים האלה למצבים שהם מוגנים סטטוטורית.

עודד פלוס: זאת אומרת, שיהיו לנו חניונים.

עודד פלוס: מה שהיושב ראש אמר שמינהל מקרקעי ישראל יצר קשר עם מועצה אזורית מרום הגליל, אני יכול לומר שהגיע שלב שהם ככה, לא רצו לחתום על התכניות והתקשרו אלי מרמ"י.

עודד פלוס: אני אמרתי שאם הם לא חותמים אני חותם.

עודד פלוס: בסופו של דבר הם התרצו והם חתמו.

עודד פלוס: יש היום מתכנן, אותו מתכנן - - -

ישראל אייכלר: הגישו את הבקשה.

עודד פלוס: הם הולכים להגיש, יש עכשיו מתכנן, הם חתמו חוזה עם המתכנן, יורם לבל, שזה אותו מתכנן שעשה את התב"ע של מירון, זו תב"ע שעברה, קיבלה תוקף בערב פסח והיא תאפשר לנו, גם אם אנחנו לא נבצע את כל הדברים שמופיעים בתב"ע בגלל כל מיני רגישויות, אנחנו נוכל לגזור קטעים מהתב"ע, כמו למשל אותו ציר שמגיע מצומת המועצה ויאפשר כניסה.

עודד פלוס: מיכה מייחל לציר הזה, זה ציר שייתן מענה - - -

ישראל אייכלר: שיפתח עוד אפיק.

עודד פלוס: כן, כן, זה יאפשר תנועה משני הכיוונים, לרדת ולעלות.

ישראל אייכלר: יוכלו להשתמש בזה כל השנה?

עודד פלוס: כן, כן, זאת המטרה.

עודד פלוס: ברגע שהציר הזה יהיה, זה יהיה ציר הליכה, זה יהיה ציר תנועה, זה אמור לשנות מצב שם.

מיכה טובול: בעצם כל המטרה של הציר הזה היא למנוע מעבר בתוך המושב, זה יהיה חיצוני ולא בתוך המושב.

עודד פלוס: זה גם מאפשר תנועה דו סטרית.

עודד פלוס: היום זו תנועה חד סטרית.

עודד פלוס: ברגע שהשיירה יורדת אז כולם מחכים, ברגע שהשיירה עולה אז - - -

מנחם אליעזר מוזס: אבל הרב מתנגד כל השנים.

עודד פלוס: יש תב"ע מאושרת.

ישראל אייכלר: מי זה?

קריאה: רשות הטבע והגנים.

עודד פלוס: יש תב"ע מאושרת - - -

מנחם אליעזר מוזס: אלה שדואגים להולכים על ארבע, לא להולכים על שניים.

ישראל אייכלר: דווקא הם הגיעו אתם להסכם.

עודד פלוס: אני חושב שהייתה הבנה.

עודד פלוס: אנחנו גם שינינו את התוואי.

עודד פלוס: באחת הבעיות עשינו איזשהו שינוי בעקבות ההתנגדויות.

עודד פלוס: אני יודע שנעשית עבודה, ב-4.7 אני אהיה יותר מעודכן ואני אעדכן את היושב ראש.

ישראל אייכלר: לא רק לעדכן אותי בעובדות אלא גם בלוח זמנים, כי מה שקורה עם הדברים האלה הוא לוח הזמנים - - - בשבוע האחרון כולם נזכרים.

ישראל אייכלר: צריך לעשות לוח זמנים שבמשך כל ימות השנה, במשך החורף הכול יהיה מוכן.

עודד פלוס: אני חייב לומר, באיזשהו מקום אני החלטתי שאני לוקח את זה על עצמי, למרות שאנחנו בסך הכול נהנים מזה שבועיים בשנה.

עודד פלוס: שבועיים אני אומר בגדול.

ישראל אייכלר: אם תכפיל את זה ב-400,000 אז יש לך שנה שלמה.

ישראל אייכלר: טוב, תודה רבה.

ישראל אייכלר: הרב מוזס, בבקשה.

מנחם אליעזר מוזס: תודה רבה ידידי היושב ראש, תודה לכל אלה שעסקו במירון ועשו עבודה נפלאה.

מנחם אליעזר מוזס: אני אתחיל לפי הסדר, שווינגר, מנכ"ל משרד הדתות פלוס, מיכה טובול על מה שהוא עבד, מה שהוא עבד.

מנחם אליעזר מוזס: וכולם, כל אלה יעמדו על הברכה, אני לא רוצה כאן להתחיל הלאה בשמות כי זה לא זמן אזכרת נשמות עכשיו.

מנחם אליעזר מוזס: אני רוצה להודות מקרב לב, עשיתם עבודה נפלאה.

מנחם אליעזר מוזס: אני רק אומר שני דברים.

מנחם אליעזר מוזס: אל"ף, על ל"ג בעומר והדבר השני, על עכשיו.

מנחם אליעזר מוזס: אתחיל מעכשיו.

מנחם אליעזר מוזס: בשבוע שעבר היה בית ספר, סמינר מאד מכובד, יש לי את כל הפרטים, מנהלת הסמינר עם בנות עלו בליל שבת, באחת עשרה, לציון של הרשב"י, עומדים על המרפסת שני חבר'ה מסוממים, משוכּרים, עם בקבוקים וצועקים כאלו דברי ניבול פה על כל בת ובת, השם ירחם.

מנחם אליעזר מוזס: כאשר רוצים לפנות למישהו – אין עם מי לדבר.

ישראל אייכלר: מה זאת אומרת, אין תחנת משטרה שם?

מנחם אליעזר מוזס: אין שום דבר, לזה אני מגיע עכשיו.

מנחם אליעזר מוזס: תחנת המשטרה משותקת בשבתות.

מנחם אליעזר מוזס: התחילו בחזרה לישון שם על הספסלים ועל הרצפה ואי אפשר בבוקר להתפלל.

מנחם אליעזר מוזס: יושבים שם אנשים שבואו אני אגיד לכם, כבר חודש הם לא החליפו את הגרביים וכו'.

מנחם אליעזר מוזס: התחילו שוב לאכול בכל פינה ומקום, אין בעל הבית במירון בשבתות, תדעו לכם, בכל בית כנסת, הרב שווינגר, זה נוגע לך או לוועדת החמישה?

יוסף שוינגר: דבר טוב זה אנחנו, הלא טוב זה ועדת החמישה.

מנחם אליעזר מוזס: הבנתי.

מנחם אליעזר מוזס: בכל אופן, בכל בית כנסת - - -

ישראל אייכלר: אתה צוחק, הייתה חנות ב"מחנה יהודה" של עופות, היו שם שני אחים, אני גרתי איתם, אז כשאישה הייתה שואלת "מי נתן לי העופות בשבוע שעבר, מי הכין את זה?" אז הוא היה אומר: זה היה טוב או לא טוב?

ישראל אייכלר: אם זה היה טוב אז אני עשיתי ואם לא אז זה אח שלי.

מנחם אליעזר מוזס: אני רוצה שתדעו לכם, אני רואה את זה בחומרה רבה מה שקורה.

מנחם אליעזר מוזס: סיפרתי לך, הייתי רק לפני חודש, היה חום אימים וכל המזגנים עבדו על חום מכסימלי, על חום מכסימלי, לא על קור.

מנחם אליעזר מוזס: כי אין מי שייגש לראות מה מצב המזגן ערב שבת - - -

ישראל אייכלר: אתה רוצה להחיות מתים?

מנחם אליעזר מוזס: לא, אני רוצה שיהיה - - -

ישראל אייכלר: אם אבא שלי היה שם, אז כן היה - - -

מנחם אליעזר מוזס: אבא שלך היה שם, נו, אז איפה היהודי במקום אבא שלך?

מנחם אליעזר מוזס: שיהיה מישהו על המקום בשבת, ריבונו של עולם.

מנחם אליעזר מוזס: בכל בית כנסת יש גבאי שמסתכל, שיהיו שולחנות, שיהיה מסודר.

מנחם אליעזר מוזס: ממש הפקרות נהייתה במירון, הפקרות בחזרה.

מנחם אליעזר מוזס: תבואו ותראו את הכול, אני מוכן שתבואו ותראו, שבת אחת, אתם יודעים מה, לא השבת, בשבת הבאה אני אהיה במירון - - -

ישראל אייכלר: אפשר למקד את השאלה שלך - - -

מנחם אליעזר מוזס: רגע, לא, אני רוצה למקד, לא, רגע.

ישראל אייכלר: מה עם תחנת המשטרה בשבת, מה קרה?

מיכה טובול: יש שם נקודת משטרה, היא עובדת - - -

ישראל אייכלר: תבדקו שם למה הרב מוזס מעיד שהם לא נמצאים.

מיכה טובול: הם יושבים בנקודה, הם משתדלים לא להסתובב יותר מדי, לצאת רק כשיש משהו.

מיכה טובול: אני אקבל ממך אחר כך את הפרטים, אני אבדוק את זה.

ישראל אייכלר: בדיוק.

מיכה טובול: פרטים יותר מדויקים, שעות והכול, אני אבדוק את זה.

מנחם אליעזר מוזס: מיכה, בוא אני אספר לך.

מנחם אליעזר מוזס: היה מישהו שהוציא סכין ואז תפסו אותו.

מנחם אליעזר מוזס: רצו לתחנת המשטרה, אף אחד לא היה, טוב?

מנחם אליעזר מוזס: השומר טילפן למשטרה, המשטרה באה, לקחה אותו, אחרי כמה שעות הוא הופיע שוב בשטח.

מנחם אליעזר מוזס: מה הם יעשו אתו?

מנחם אליעזר מוזס: מה, האם השוטר ייקח אותו הביתה אליו?

מנחם אליעזר מוזס: אני שואל אותך, זו ההתנהלות.

ישראל אייכלר: תציע.

מנחם אליעזר מוזס: ההצעה?

מנחם אליעזר מוזס: צריכים גבאי לשבת.

מנחם אליעזר מוזס: גבאי, כמו בכל בית כנסת.

מנחם אליעזר מוזס: אני חושב שהגבאי גם צריך במירכאות איזה בריון טוב.

מנחם אליעזר מוזס: כי כל אלה שבאים, תסלח לי, שיוצאים מבית הסוהר מסוממים, כי יש שם אוכל, יש משקה, יש הכול, נכון?

ישראל אייכלר: לגבי ל"ג בעומר.

מנחם אליעזר מוזס: לגבי ל"ג בעומר אני רוצה לומר לך, היה יוצא מן הכלל, בלי עין הרע.

מנחם אליעזר מוזס: גם בזכות שזה היה לא בערב שבת ולא במוצאי שבת, זה התפזר ליותר שעות.

מנחם אליעזר מוזס: אני רוצה במיוחד להודות על השלטים שעשו בצומת כדרים על מירון.

מנחם אליעזר מוזס: בכל המקומות שלטים בדרך למירון וזה נשאר, ראיתי השבוע שהשלטים קיימים אבל אני רוצה לדבר על ההחמצה הגדולה ביותר ואני מקווה שיש מישהו מהרכבת.

שלומית אבינח: דן לנדאו.

מנחם אליעזר מוזס: דן לנדאו, זה שם מוכר.

שלומית אבינח: היה מנכ"ל הכנסת.

ישראל אייכלר: מנכ"ל הכנסת וסמנכ"ל הרכבת.

ישראל אייכלר: הוא הגיע לכבוד הנושא הזה.

שלומית אבינח: בהתראה קצרה, רק אתמול.

מנחם אליעזר מוזס: יופי.

מנחם אליעזר מוזס: ההחמצה הגדולה היא שהרכבת לא פעלה בלילה.

מנחם אליעזר מוזס: הרכבת שלא פעלה בלילה, לנצל את הלילה לרכבת, במקום בחום היום, שהיו אז °33 באותו היום במירון, במקום שאנשים נשים וילדים יצטרכו ללכת ביום, בחמסין, החמצה כזאת.

מנחם אליעזר מוזס: השקיעו מאות מיליונים ברכבת ומשקיעים הלאה אבל אם זה לא מתוכנן שבלילות יהיו רכבות, לנצל רכבות בלילה זה הרי הכי סימפטי מה שיכול להיות.

מנחם אליעזר מוזס: שר התחבורה אמר לי בשיחה, הוא אומר: הייתי בחוץ לארץ, אמרתי, אני הודעתי עד לחוץ לארץ אבל לא יישמו - - - שר התחבורה היה בחוץ לארץ.

מנחם אליעזר מוזס: אני לא יודע אבל דיברתי.

מנחם אליעזר מוזס: זו הייתה החמצה ומיכה מסכים אתי שלא ניצלו את הלילה, זה היה דבר נוראי.

ינון אזולאי: אני חייב לתקן.

ינון אזולאי: אני גם דיברתי על זה שאין רכבות בלילה אבל מבדיקה שעשיתי דרך הטלפון, לא פיזית, אמרו שיש בשעות הלילה כל שעה לפחות רכבת.

ישראל אייכלר: לא היה.

מנחם אליעזר מוזס: לא היה.

ינון אזולאי: המוקד נתן לי.

עודד פלוס: אם אתם רוצים לעבור לעובדות תתנו לי לדבר.

ישראל אייכלר: אפשר עכשיו לתת לדבר לפניך?

ישראל אייכלר: דן, סמנכ"ל הרכבת.

ישראל אייכלר: אתה חייב לסיים בהבטחה שבשנה הבאה "תחנת מוזס" פועלת.

עודד פלוס: רכבת ישראל, בערך חודש לפני ל"ג בעומר, בנתה תכנית שלמה של תגבור של הרבה מאד רכבות.

עודד פלוס: פגשנו את האנשים שאחראים עלינו, הרשות הרגולטורית שאחראית עלינו במשרד התחבורה וכולם מאד התרשמו מהתכנית שהצגנו, כי כולנו זכרנו את הנסיעה החגיגית, שלדעתי גם אתה, בית שמש - - -

מנחם אליעזר מוזס: לפני שנתיים.

דן לנדאו: נכון ולכן קצת הפתיע אותנו לקבל הוראה כתובה ממשרד התחבורה שאומרת שהלו"ז שהצענו לא מאושר וכפי שהוסבר לנו, בשל אילוצים בהפעלת ההיסעים מתחנת כרמיאל להר מירון, לא ניתן לתגבר את פעילות הרכבת ולכן אין לתגבר את הלו"ז לתחנת כרמיאל מעבר ללו"ז המסחרי הקיים.

דן לנדאו: כל שנדרש הוא הפעלת כונן ורכבת שעומדת ספֶּיר בתחנת כרמיאל, בלילה שבין רביעי ה-2 במאי לחמישי ה-3 במאי בשעות הלילה, בין חצות לחמש בבוקר.

דן לנדאו: זו הוראה רשמית מהרגולטור שלנו, שקיבלנו אותה בזמן אמת.

דן לנדאו: מאוחר יותר קיבלנו הוראה טיפה שונה שאומרת:

דן לנדאו: בבקשה - - -

ישראל אייכלר: אפשר לדעת את שמו של הרגולטור?

דן לנדאו: הרשות הארצית לתחבורה הציבורית, היא נמצאת מעל אגף בכיר - - -

שלומית אבינח: מאיר חן - - -

דן לנדאו: הוא כבר עזב.

דן לנדאו: מי שנתן לנו את ההוראה הזו זו הרגולטורית - - -

ישראל אייכלר: מי זה?

דן לנדאו: מישהי בשם נועה צור והיא פעלה לא על פי סמכות עצמאית אלא זו החלטה שהתקבלה כמובן מעליה והיא העבירה לנו את הדברים.

דן לנדאו: מאוחר יותר קיבלנו - - -

ישראל אייכלר: סליחה שאני מפסיק אותך.

ישראל אייכלר: מורן, את מוסמכת על נועה צור?

דן לנדאו: יש את מנכ"לית משרד התחבורה ומתחתיה יש אגפים בכירים.

ישראל אייכלר: נועה צור עובדת מאחורי המנכ"לית?

קריאה: מתחת לדרור.

מורן יונה: לא, לא מתחת לדרור.

דן לנדאו: מתחת למנכ"לית יש אגפים, אגפים בכירים, רשויות וכל מיני כאלה - - -

ישראל אייכלר: אני פשוט צריך לדעת איפה הבעיה.

דן לנדאו: לנו יש אגף בכיר רכבות, בראשו עומד אדם בשם עקיבא רון, זה הרגולטור, מתחתיו יש מנהלת אגף הפעלה ורישוי רכבות – נועה צור והיא חתומה על ההוראה הזו.

דן לנדאו: מאוחר יותר קיבלנו הוראה שמשרד התחבורה מבקש להפעיל רכבת נוספת אחת לטובת נוסעים אשר מעוניינים להגיע לחגיגות ל"ג בעומר, "הרכבת תצא", ממש הוראות, "הרכבת תצא ביום חמישי, ה- 3 במאי, בשעה 01:15 מתחנת חיפה-חוף הכרמל, לתחנת הרכבת בכרמיאל, משם ימשיכו החוגגים בקו אוטובוס 777 ייעודי להר מירון, אשר מופעל ביום זה על ידי חברת אפיקים.

דן לנדאו: אנא היערכו בהתאם".

דן לנדאו: כמובן נערכנו, כמובן ביצענו.

דן לנדאו: המקום שלנו הוא שאנחנו רשות מבצעת, אנחנו חברה שמבצעת מה שאומרים לה.

דן לנדאו: אם יגידו לנו לעשות – נעשה, אומרים לנו לא לעשות – אנחנו לא עושים.

דן לנדאו: אנחנו זרוע ביצועית של המדינה - - -

ישראל אייכלר: כמה נוסעים היו ברכבת הזו?

דן לנדאו: סדר גודל, ברכבת הזו - - -

קריאה: 8,000 נוסעים - - -

דן לנדאו: אני לא רוצה להגיד לך מתי בפעם הראשונה הסיעו 8,000 יהודים ברכבת אחת, זה היה לפני 75 שנה.

דן לנדאו: רכבת אחת 700-800 איש, סך כל הנוסעים ברכבת במשך היממה וחצי הזו הגיע לבערך 14,000 איש.

דן לנדאו: רוב האנשים, לפחות על פי המידע שהגיע אלינו, הביעו שביעות רצון, אבל היה מדובר ברכבות שהן לא כמו אוטובוסים מיוחדים, הן רכבות שיצאו בזמן.

דן לנדאו: נכון שבאמצעות חברת "אפיקים" וחברות אחרות, הפעילו שאטלים לתחנה וממנה אבל לא הייתה סיטואציה של רכבות - - -

ישראל אייכלר: זאת אומרת ש- 14,000 אנשים היו צריכים לשלם בנפרד, גם לרכבת וגם לאוטובוס.

דן לנדאו: לא נסעו באוטובוס, השאטלים היו חינם.

ישראל אייכלר: שילמו בנפרד.

דן לנדאו: ברכבת מכרמיאל למירון אפשר היה - - -

קריאה: אני קיבלתי תלונה - - -

דן לנדאו: זה לא היה שאטלים של משרד התחבורה.

דן לנדאו: השאטלים האלה היו חינם.

דן לנדאו: 777 לדעתי היה שאטל חינם, הלוך - - -

ישראל אייכלר: לא היה חינם.

דן לנדאו: אבל היו שאטלים חינם, כך אני יודע.

ישראל אייכלר: לא.

ינון אזולאי: זה היה בתשלום.

קריאה: השאטלים הופעלו על ידי חברת "אפיקים".

דן לנדאו: בכל מקרה זה לא שלנו.

מנחם אליעזר מוזס: החמצה אמיתית שאין כמוה.

ישראל אייכלר: אני רוצה לציין שוב לפרוטוקול את מה שאמרתי בפתיח, שיש כרטיסים של משרד התחבורה שהם כוללים את כל ההסעות, רכבות, אוטובוסים וכל העסק של משרד התחבורה עם כל הרפורמות, ופה הם הוציאו את הקווים של מירון כאילו הם הסעות פרטיות או משהו כזה.

דן לנדאו: לא קשור אלינו.

דן לנדאו: אני רק רוצה לומר שבכל זאת, כדי לנקוט בכל זאת קצת הגינות כלפי הרגולטורים שלנו, אני שמעתי בזמן אמת מן הרשות לתחבורה ציבורית את ההסבר הבא, למה מחליטים לא לעשות, ההסבר הולך כך, הם אמרו כך.

דן לנדאו: רכבת מיוחדת שמגיעה פורקת סדר גודל שבין 500-1,000 אנשים בבת אחת.

דן לנדאו: זה סדר גודל שבין 25-50 אוטובוסים בבת אחת.

דן לנדאו: האירוע הזה של רכבת שמגיעה בבת אחת וצריכים להעמיד שם 20-40 אוטובוסים ובבת אחת הם יעלו להר ובבת אחת הם יגיעו להר, זה דבר שמלכתחילה – כך הוסבר לנו – מעדיפים שלא ינוהל בצורה הזאת.

ישראל אייכלר: הם היו מעדיפים גם בכותל שיבואו 50% מן האנשים שמגיעים.

מנחם אליעזר מוזס: זאת אומרת, אז למה משקיעים מאות מיליונים על רכבת?

מנחם אליעזר מוזס: בשביל מה משקיעים?

דן לנדאו: אז כיוונתי לדעת גדולים כששאלתי בדיוק את השאלה הזאת בזמן אמת, אז אמרו: תראה, לעתיד לבוא תהיה מתחת להר, הרי מתוכננת תחנת רכבת מתחת להר וזו כנראה - - -

ישראל אייכלר: תחנת מוזס, כן, צומת חנניה.

דן לנדאו: חבל, כי הנוהלים - - -

ישראל אייכלר: שלא תעז לתת שם אחר.

דן לנדאו: מותר לקרוא רק על שם אנשים שכבר הלכו לבית עולמם - - -

ישראל אייכלר: לא, לא.

ישראל אייכלר: כמו אצטדיון טדי ניבנה כשטדי היה בחיים, כך תחנת מוזס וכך גם טרנר בבאר שבע.

דן לנדאו: תנו לי לסיים את המשפט, ברצינות - - -

ישראל אייכלר: בשנה הבאה כבר תהיה התחנה בצומת חנניה?

דן לנדאו: ממש לא.

דן לנדאו: כשיאריכו את הקו עד לצפון הארץ, עם הקווים המזרחיים לקריית שמונה, אחת התחנות תהיה מתחת להר מירון.

דן לנדאו: מן התחנה להר זה אמור להיות מקושר באמצעות רכבל.

דן לנדאו: זה סיפור כבר הרבה יותר רציף מאוטובוס.

ישראל אייכלר: זאת אומרת שעד שלא יהיה רכבל לא תהיה רכבת?

דן לנדאו: אני לא יודע.

דן לנדאו: עד כאן ההסבר כפי שנמסר לי בזמן אמת - - -

ישראל אייכלר: הרכבל להערכתי יהיה בימות המשיח.

דן לנדאו: אני יכול גם לומר שהגורם שאמר לי את זה אישית, הוא גורם מאד מאוד בכיר ברשות הארצית לתחבורה הציבורית ולכן קיבלתי את הדברים שלו.

מנחם אליעזר מוזס: זה שמשקיעים מאות מיליונים ברכבת ובסוף בגלל שצריכים 40 אוטובוסים - - -

דן לנדאו: בעניין הזה - - -

ישראל אייכלר: טוב, תודה רבה לדן לנדאו על הדברים המפורטים.

ישראל אייכלר: אמרת שהציבור היה מרוצה מהרכבות שנסעו, אני מדבר על שהציבור לא היה מרוצה מן הרכבות שלא נסעו.

מנחם אליעזר מוזס: זו החמצה בלתי רגילה.

ישראל אייכלר: השאלה היא כזאת.

ישראל אייכלר: האם עכשיו למשרד התחבורה יש תשובות לגבי הכרטיסים או שאתם רוצים אחר כך?

שלומית אבינח: המפעילים לפני.

ישראל אייכלר: מה שהמנהלת אומרת.

ישראל אייכלר: "אפיקים", אתה קשור לרכבת הזאת?

ישראל אייכלר: בבקשה.

שי מלכה: חברת "אפיקים" מפעילה שירותי הקווים מרכבת כרמיאל ומחניון הילדים בכרמיאל.

שי מלכה: הקצבנו לטובת המשימה בערך 70 אוטובוסים שפעלו לאורך כל ימי החג.

שי מלכה: הסענו בסך הכול כ-32,000-33,000 אנשים.

ישראל אייכלר: חוץ מהרכבת למירון מה עוד היה לכם?

שי מלכה: חניון הילדים, כפר הילדים בכרמיאל.

ישראל אייכלר: מתוך כרמיאל.

ישראל אייכלר: כמה, 32,000?

שי מלכה: נוסעים בסך הכול.

ישראל אייכלר: הכרטיסים אצלכם גם לא היו משולבים עם הכרטיסים האחרים?

שי מלכה: לא, דווקא כן.

שי מלכה: זאת אומרת שמי שרכש כרטיס "חופשי יומי" יכל לתקף אותו אצלנו ולעלות באמצעות הכרטיס הזה לאוטובוס, גם מי שהיה לו "חופשי חודשי מרחבי" של הצפון - - -

קריאה: אבל הרכבת, אלה שבאו מהרכבת שילמו ברכבת וגם לכם בנפרד.

קריאה: הנסיעה משם למירון.

שי מלכה: כן, מטבע הדברים.

שי מלכה: מי שבא מהרכבת כנראה לא היה לו - - -

ישראל אייכלר: תודה רבה ל"אפיקים".

ישראל אייכלר: "אגד", חברת "אגד".

עודד פלוס: אדוני היושב ראש, מבחינת היכולת שהוא אמר, שאי אפשר להסיע כמות כזאת ולהעמיד כל כך הרבה אוטובוסים זה נכון.

שי מלכה: תראו, אני לא רוצה להיכנס לזה אבל אנחנו העמדנו שם ברכבת כ- 35 - 40 אוטובוסים בכל רגע נתון - - -

ישראל אייכלר: אם אתה צריך להביא עוד 40 אוטובוסים, יש לך?

שי מלכה: ענין של החלטה מה משרד התחבורה מורה לנו לעשות, אנחנו עושים מה שאומרים לנו אבל הלכה למעשה התמודדנו עם רכבות מלאות - - - העלינו אותם להר בצורה תקינה - - -

ישראל אייכלר: חברת "אגד", עמרם דריי?

ארז לבחר: ארז.

ארז לבחר: עמרם לא הגיע, ארז הגיע.

ישראל אייכלר: ראיתי שזה לא השם שלך.

ישראל אייכלר: ארז מה?

ארז לבחר: אנחנו הפעלנו השנה משלושת היעדים הגדולים, אשדוד בני ברק וירושלים, משהו בסדר גודל של 2,800 נסיעות להר וחזרה ועוד 80 שאטלים מחניון פָארוֹד.

ארז לבחר: אפשר לומר שהשנה באמת הכול עבד בצורה תקינה, יעילה, נוחה.

ארז לבחר: זה ששינו את שעות היציאה להר מהערים וסיימו את השרות ב-23:00 וחידשנו את זה ביום למחרת בחמש בבוקר, אני חושב שזה עשה פלאים.

ארז לבחר: זה עזר גם למשטרה והטבעת הייתה פנויה - - -

ישראל אייכלר: זה הוריד את המספר הכולל של הבאים ב-100,000 אנשים בערך.

ארז לבחר: אנחנו פלוס מינוס הסענו משלושת היעדים בסביבות 140,000 נוסעים.

ישראל אייכלר: אתה יכול להסביר למה קווי "אגד" לא נכללו ב"חופשי יומי" בקו 111?

ארז לבחר: כמו שנאמר פה, אנחנו פועלים על פי הנחיות של משרד התחבורה ואלו ההוראות שקיבלנו.

ארז לבחר: יש לנו מחלקת מחירים אצלנו - - -

ישראל אייכלר: הרב מוזס, אתה חבר של שר התחבורה, תבטא את המחאה על הדבר הזה, שעשו את הקווים האלה כאילו זה לא חלק מתחבורה ציבורית - - -

ארז לבחר: אני חושב שבסוף יצא כן, אני לא בטוח, אני חושב שבסוף כן יצאה הנחיה לקבל את ה"חופשי יומי".

מורן יונה: ההנחיה הייתה לקבל את ה"חופשי יומי" אבל בהזמנת מקומות מראש.

מנחם אליעזר מוזס: בהזמנת מקומות מראש.

ארז לבחר: לא לקחו כסף.

ארז לבחר: מי שהגיע עם "חופשי יומי" לא לקחו לו כסף.

ארז לבחר: הוא לא יכל לבצע הזמנה דרך הטלפון הוא היה חייב - - -

שלומית אבינח: התלונות אומרות שכן דרשו.

ישראל אייכלר: כן דרשו כסף?

קריאה: לא, לא, לא, הייתה - - -

ארז לבחר: הוא לא יכל להזמין דרך כוכבית 2800*, הוא היה חייב להגיע לנקודות הקיימות ולקנות שם כרטיס, לרכוש כרטיס במחיר - - -

ישראל אייכלר: זאת אומרת הזמנת מקום.

מורן יונה: השעה שבה אתה תיסע לכיוון מירון.

ישראל אייכלר: הוא לא יכל לעשות את זה בטלפון או באינטרנט.

ארז לבחר: לא, מי שהיה לו "חופשי יומי" לא יכל.

ישראל אייכלר: וחופשי חודשי?

ארז לבחר: מי שהיה לו, כן.

ישראל אייכלר: מי שהיה לו "חופשי חודשי" יכל לנסוע?

ארז לבחר: מכירה רק בקופות, לא בטלפון.

ישראל אייכלר: רגע, "חופשי חודשי" כן יכל לנסוע בקווים האלה?

מורן יונה: בהזמנת מקום מראש.

ארז לבחר: יכל לנסוע, להגיע לקופות ולרכוש כרטיס בחינם, לקבל כרטיס בחינם.

ארז לבחר: מגיע שאפו גדול גם למשטרה, גם למשרד התחבורה וגם לכלל החברות שעבדנו בשיתוף פעולה אתן.

ארז לבחר: אם גילינו שלאיזו חברה יש מחסור באוטובוסים אז חברה אחת גיבתה את החברה השנייה.

ארז לבחר: באמת, אני חושב שהיה פה שיתוף פעולה מלא בין החברות, עם המשטרה - - -

ישראל אייכלר: זה המקום להודות לך, ארז, על העבודה שעשית שם במקום.

ישראל אייכלר: כבוד האכסניה של האזור, שיש לו את הזיכיון לאזור זה נאיף דעקה מחברת "נתיב אקספרס", בבקשה.

נאיף דעקה: שלום לכולם.

נאיף דעקה: השנה, יחסית משנים קודמות, אנחנו ביחד עם משרד התחבורה, הפחתנו את הפעילות של "נתיב אקספרס", כך שמשרד התחבורה החליט לחלק את נפח הפעילות של מירון מהמוקדים של בית"ר, בית שמש, נתניה וכל הערים שאנחנו מכירים.

נאיף דעקה: אנחנו לקחנו על עצמנו את בית שמש ונתניה במרחב הבינעירוני והפעלנו את השאטל מצפת למירון, גם חצור לרכב הפרטי וטבעון.

נאיף דעקה: שאר המוקדים שידועים לכם, בית"ר, קריית גת וגם ירושלים בני ברק, הועברו לחברות האחרות.

נאיף דעקה: לכן ביקשנו בהתחלה לגייס אוטובוסים, כל אחד לקח את הנתח שלו, חברת "קווים" בביתר, ואנחנו התמקדנו יותר בבית שמש ובנתניה.

נאיף דעקה: גייסנו סדר גודל של 600 אוטובוסים, הפעלנו את המערך הזה, כולל חיפה, כקו תחבורה ציבורית שהוא גם מתוגבר - - -

ישראל אייכלר: אני חייב להגיד לך שבכל ימות השנה, בזמן האחרון אני לא מקבל תלונות עליכם, אז משהו לא בסדר.

נאיף דעקה: טוב לשמוע.

נאיף דעקה: יש לנו בעיה רק במוצאי שבת, שעכשיו - - -

ישראל אייכלר: בקיץ, כן.

נאיף דעקה: הוא מטפל בזה מבחינה תשתית.

נאיף דעקה: ועוד נקודה שאני רוצה להעלות, צבעון, שאנחנו גם מדברים עם משרד התחבורה בנושא של התשתיות של טרמינל 89, שגם חברת "קווים" חוו את החוויה הזאת.

עודד פלוס: דיברתם שם עם נציגי - - -

נאיף דעקה: עדיין לא.

נאיף דעקה: לא נפגשנו עם נציגי משרד התחבורה.

נאיף דעקה: אני מניח שאו-טו-טו תהיה פגישה משותפת.

נאיף דעקה: אנחנו נעלה את הדברים כהפקת לקחים ופתרונות לשנה הבאה.

נאיף דעקה: גם את הנושא של טרמינל צבעון, גם שם יחול שינוי להכיל את כמות האוטובוסים - - -

ישראל אייכלר: תשלח לנו העתק של המסקנות שלכם, גם אליהם וגם אלינו.

ישראל אייכלר: זה לא עולה כסף, מייל גם לוועדה, כי אנחנו רוצים להמשיך לעקוב אחרי התיקונים.

מנחם אליעזר מוזס: מה עם הכניסה למירון, אתם כבר נכנסים כל הזמן?

נאיף דעקה: אנחנו נכנסים, אבל אנחנו מחפשים איך לצאת.

נאיף דעקה: היום הייתה ישיבה יחד עם משרד התחבורה ביפה נוף, בנושא של ציר 866 ואנחנו צריכים שם לקבל החלטות מה אנחנו עושים.

נאיף דעקה: יש בעיה.

נאיף דעקה: להיכנס פנימה ולהיתקע, אנחנו כל שבת שם נתקעים.

נאיף דעקה: גם משרד התחבורה מבקר אותנו בזמנים.

נאיף דעקה: אנחנו נכנסים - - -

מנחם אליעזר מוזס: הסכנה בלרוקן את הבגאז' של האוטובוס על כביש עכו-צפת היא נורא ואיום.

נאיף דעקה: יש הנחיה ברורה לנהגים, אין לפתוח את הבגאז', אין לפתוח תא מטען מצד שמאל.

מנחם אליעזר מוזס: מפחיד.

נאיף דעקה: אם נהג כזה או אחר שהוא לא ממושמע, אבל אין דבר כזה - - -

ישראל אייכלר: לא, אני מעדיף שתקבלו פתרון שתוכלו להיכנס ולצאת.

נאיף דעקה: הבעיה בפנים היא שהם חוסמים אותנו.

נאיף דעקה: הרכבים הפרטיים, אנחנו גם לא משתלטים עליהם והם חוסמים אותנו.

ישראל אייכלר: צריך להיות מישהו - - -

נאיף דעקה: אני חושב שהפתרון לא בפנים, הפתרון אמור להיות בחוץ, עם נתיב מסודר שהוא יכול להכיל את הכמות של האוטובוסים.

מנחם אליעזר מוזס: אבל חוצים את הכביש בצורה הכי מסוכנת.

ישראל אייכלר: לא, שהוא יוכל להיכנס ולצאת.

ישראל אייכלר: "קווים – תחבורה ציבורית", יצחק דהן, מנהל לשכות צפון, בבקשה.

יצחק דהן: אנחנו העברנו הפקת לקחים למשרד התחבורה, מה שאני אציג כאן זה למעשה תמצית דוח מנהלים בחתך נושאים.

יצחק דהן: נתחיל בשלב ההכנות וההיערכות.

יצחק דהן: חברת "קווים" נערכה למעשה להפעיל הסעות מן הערים אלעד וקריית ספר.

יצחק דהן: לאחר מכן נוספה גם העיר בית"ר.

יצחק דהן: סך הכול גידול של סד"כ משנה קודמת 15%, לכך אתה צריך להיערך בהיקף של הסעות בהתאם.

יצחק דהן: הסענו מעל 20,000 נוסעים לכל כיוון, בהיקף של מעל 1,300 כלים.

יצחק דהן: זה בשלב ההיערכות וההכנות.

יצחק דהן: בשלב התפעול מהערים, בסך הכול עבודה מאד טובה, מאד סדורה, עם הכנה מאד טובה.

יצחק דהן: מה שתרם לכך זה גם ההיערכות המקדימה והמכירה המוקדמת, שאתה יודע לתמהל את עצמך מבחינת תמהיל של כלים וכמות של סד"כ נוסעים כדי להיערך בהתאם.

יצחק דהן: מה שתרם מאד וצריך להגיד כאן תודה ל"נתיבי ישראל", שהעוקף דלתון החדש, אני הייתי חרד שלא יסתיים לפני ל"ג בעומר ואכן גם בחופשת הפסח עליתי כדי לראות אותו ולגעת בו, העוקף דלתון הזה פינה לכיוון צפון מערב הרבה מאד לחץ והרבה מאד חסכון בתנועה.

יצחק דהן: זה ציר שממש תרם מאד מאוד להובלה, כל החלק הצפון מערבי שייך לחברת "קווים".

יצחק דהן: בשלב התפעול גם מחניון ספסופה, צריך להפריד את החסידויות לחלוטין מחברת "קווים".

יצחק דהן: גודל ההיקפים, אם יש תכנון כזה להתחיל גם בחניון ספסופה, אין מקום להכיל במקום הזה את שתי הקבוצות האלו, גם חסידויות, חסידויות התרכזו במינהל 6, הממשק, דרור עמד לידי, ניצב דרור עמד לידי, דורון ידיד, הוא עשה שם עבודה מאד סדורה, כדי להמעיט ולגמד לחלוטין את החיכוך עם החסידויות.

יצחק דהן: זה אחד הדברים שתרם לעצמו ואלה לקחים משנה קודמת.

יצחק דהן: טרמינל 89, עם כל מה שהפקנו וכל מה שהישגנו שזה משרד התחבורה, סך הכול הוא סיפק את הסחורה.

יצחק דהן: סך הכול הוא סיפק את הסחורה, טרמינל 89, בהיקפים כאלה, בסדר גודל כזה, בעבודה הסדורה.

יצחק דהן: צריך להגיד כאן שהייתה תנועה למרות שהיה איזשהו רעיון לחסום את הציר וליצור את הבעיה הזאת, עדיין הייתה תנועה שניתן וצריך לדלל אותה, אם אנחנו הולכים להגדיל את הסד"כ שינוע שם.

יצחק דהן: כאן המקום לציין ש"עזר מציון" שימש את הכלים שלו להוביל נוסעים ואני אומר את זה שנה שלישית ודורון ידיד עמד לידי וראה את זה בעיניים.

ישראל אייכלר: שמה?

יצחק דהן: שהם מסיעים נוסעים בכלים שלהם.

ישראל אייכלר: אילו נוסעים נכים?

יצחק דהן: נוסעים, מסיעים לשם.

יצחק דהן: אני אומר לך, אני ראיתי במו עיניי עם רב ניצב דורון - - -

ישראל אייכלר: אנחנו ניתן לו, נמצא פה מישהו אבל קודם כל אני חייב לתת, תודה רבה.

יצחק דהן: אני עוד לא סיימתי, דבר אחד, דבר אחרון.

יצחק דהן: בשנה הקודמת, אני, במלים בוטות, לא ריחמתי על משטרת ישראל.

יצחק דהן: אני אדם כזה, מכירים אותי, לא ריחמתי על משטרת ישראל, כל הלקחים.

יצחק דהן: והשנה אני מצדיע להם.

ישראל אייכלר: כל הכבוד.

יצחק דהן: הפיקו את הלקחים, היה מסודר, סגן ניצב ערן לוי היה צמוד אלינו, היה שיתוף פעולה, שת"פ מלא, עבודה סדורה, מקומות, שום אזרח לא ירד לכביש – מה ששנה קודמת היה סכנת חיים והשנה הם הפיקו את הלקחים.

יצחק דהן: היו גם זמינים וקשובים, שזה מאד חשוב, להיות זמין וקשוב.

יצחק דהן: תודה רבה והפקת לקחים טובה.

ישראל אייכלר: תודה גם לך, איציק דהן.

ישראל אייכלר: חבר הכנסת הרב ינון אזולאי, בבקשה.

ינון אזולאי: קודם כל, ישר כוח לכל העוסקים במלאכה.

ינון אזולאי: זו לא עבודה של יום אחד בשנה, זו עבודה של כל השנה.

ינון אזולאי: גם רואים עכשיו, בכל התקופה הזאת, שעובדים שם על מנת לשפר בכלל את כל דרכי הגישה, ביחד עם "המקומות הקדושים", עם מנכ"ל משרד הדתות, שהוא נמצא שם בהרבה מאד מאוד דיונים.

ינון אזולאי: השר דרעי שבאמת עושה שם עבודה נפלאה והמשרד שלו מקצה משאבים רבים לנושא הזה.

ינון אזולאי: 'ישר כוח' לכם, מיכה טובול, באמת, כל פניה שפניתי אליך, אני רוצה להגיד לך, עוד לפני שהייתי חבר כנסת, באמת, זה נעשה על הצד הטוב ביותר.

ינון אזולאי: אני בטוח שהמחליף שלך בעזרת השם גם יהיה ככה ויצליח.

ינון אזולאי: ישר כוח ל"איחוד הצלה" שעושים שם כל השנה, עובדים.

ינון אזולאי: גילוי נאות, אני מתנדב של "איחוד הצלה" ואני יודע את זה מקרוב.

ינון אזולאי: למד"א, לזק"א, "עזר מציון", גם אם יש עליהם איזו ביקורת קטנה תדע לך שהם עושים כל השנה דברים נפלאים - - -

יצחק דהן: דיברתי על ל"ג בעומר , לא דיברתי על כל השנה.

ינון אזולאי: בסדר, עכשיו אני מדבר.

ינון אזולאי: זה בסדר, מותר להגיד ביקורת אבל לפני שעושים את הביקורת אפשר גם לבדוק, עושים דברים נפלאים.

ינון אזולאי: יש משהו שבשוליים צריך באמת להסתכל, אולי אותו מלווה אחד או שנכה מחכה לו במקרה חריג, אני מאמין שלא הצלחת לעלות לכל אמבולנס ולבדוק את זה, אבל זה בסדר.

ינון אזולאי: אם יש פה משהו שצריך לתקן זה את התחבורה הציבורית להר מירון מכל הארץ.

ינון אזולאי: יש הרבה פעמים מחסור.

ינון אזולאי: השעות לא תמיד תואמות לזמן שבאמת כולם רוצים לנסוע.

ינון אזולאי: ואני רוצה כאן להזכיר, מצד אולי כיבוד אב, את - - -

ישראל אייכלר: אתה יודע למה לא הזכרתי אותו?

ישראל אייכלר: סליחה, אני חייב להתפרץ לדבריך.

ישראל אייכלר: אני רציתי מלכתחילה כשהוא נכנס להגיד בשבחו של אבא שאני אוהב אותו הרבה מאד שנים ויש לו חלק גדול מאד - - - אבל אמרתי, יש תופעה שבנים לא אוהבים כשאומרים "אתה הבן של", הוא רוצה להיות בשביל עצמו, לכן לא הזכרתי.

ינון אזולאי: אני אגיד לך, בנושא מירון, אתה יודע ונראה לי שגם שלומית יודעת וגם יושב ראש ועדת הפנים עשה רבות למען וגם היום, ובזכות ר' שמעון בר יוחאי הקב"ה יעזור שישלח לו רפואה שלמה, אני בטוח שווינגר היה עושה את זה במקום, אבל בכל אופן, ישר כוח לכולם.

ינון אזולאי: תודה רבה, אני חייב ללכת לישיבת סיעה.

מנחם אליעזר מוזס: אדוני היושב ראש, אני יוצא לישיבת סיעה.

ינון אזולאי: הרב מוזס, כמובן.

מנחם אליעזר מוזס: וגם אתה מוזמן לבוא מהר.

ישראל אייכלר: אני משתדל.

יצחק דהן: או שאתה מוציא אותו מהסיעה.

ישראל אייכלר: לפני שאתה מוציא אותי מן הסיעה אני כבר נותן רשות לתת לכל אחד דקה.

מנחם אליעזר מוזס: אני רק רוצה להגיב על "עזר מציון".

מנחם אליעזר מוזס: הוא עשה עבודת קודש ואם יש מישהו שמתגנב אז לא צריך להכפיש את המוסד הנפלא הזה - - - לפרוטוקול.

ישראל אייכלר: תודה רבה.

ישראל אייכלר: אני רוצה עכשיו לאפשר ולהמשיך בסדר, משה יעקובזון שמרכז את אזור בית"ר או את כל הקווים של "קווים"?

ישראל אייכלר: שב בבקשה פה.

ישראל אייכלר: מוישה, אם אתה רוצה לדבר אתה רשום.

ישראל אייכלר: בבקשה.

ישראל אייכלר: תודה למוישה בא-גד על כל מה שהוא עושה.

ישראל אייכלר: בבקשה, משה יעקובזון, מה אתה מספר?

ישראל אייכלר: דבר בקול כדי שהפרוטוקול ישמע.

משה יעקובזון: קודם כל הסינכרון לפני השנה היה מאד מאוד יפה, אבל יש דברים שחוזרים על עצמם שנים וזה מאד מוזר.

משה יעקובזון: הקטע הזה של ההיערכות כל שנה מחדש, יש דברים שאפשר לקבע אותם, שהם יהיו לאורך ימים ושנים ולא שכל שנה צריך לבוא לשטח, שבוע אחרי שבוע, ולראות, כן התקדם, לא התקדם, השלט הזה קיים, לא קיים.

משה יעקובזון: תכניות מסודרות שעובדות כל השנה.

משה יעקובזון: יתרה מכך, אנחנו עובדים כל השנה והנושא של כל השנה גם בעייתי.

משה יעקובזון: אנחנו מתמודדים עם מצב שכמות אדירה של מכונות שכולם מפעילים יחד, לנו יש כמה ערים, כולם עוברים בו זמנית בכל עיר עם סדר גודל של רכבים, אין מציאות כזאת שהמערכת הזו תעבוד בפרק זמן כזה, בלי שיהיה מקום.

משה יעקובזון: קחו את הכניסה למושב, יש שם תחנה אחת, זה הכול.

משה יעקובזון: יש שטח ענק, בוא נמסד משהו לאורך השנה וזה גם יהיה פעיל בתקופה של ל"ג בעומר.

משה יעקובזון: דבר נוסף, יש כניסה של השער הירוק.

משה יעקובזון: הכניסה השנה הייתה חסומה להולכי רגל וזה חבל.

משה יעקובזון: אנחנו לא צריכים לכוון את כולם לאזורים מסויימים.

משה יעקובזון: אם אפשר עוד פתח, כל פתח רק עוזר.

משה יעקובזון: לנו במיוחד, שהיה לנו את טרמינל 89, אם אפשר לפתוח להם שער בצד, אני מאמין שיש פה בעיה בטיחותית של רכבים והולכי רגל שייכנסו יחד, אם אפשר לתת כניסה מהצד זה יכול מאד מאוד לעזור.

משה יעקובזון: צריך לזכור, יש גידול כל שנה.

משה יעקובזון: מי שמסתכל אחורה יראה את הגידול.

משה יעקובזון: אם השנה זה עבד – זה לא אומר שהשטחים מתאימים לשנה הבאה.

משה יעקובזון: אנחנו חייבים לגדול.

משה יעקובזון: וזו עובדה, אחת ההצלחות הגדולות בעיניי היא הוויסות ותוספת השטחים שעשו השנה.

משה יעקובזון: ברגע שאנחנו הבאנו 20,000 נוסעים יחד עם "נתיב אקספרס", שנכנסנו מכיוון אחד, יצאנו מאותו כיוון, לא התקרבנו למעגל התנועה, זה הוריד ממעגל התנועה.

משה יעקובזון: הוויסותים האלה הם חלק גדול מההצלחה.

משה יעקובזון: אין סיכוי בעולם שכמות כזאת גדולה של רכבים ואנשים יגיעו לאותו מקום באותו פרק זמן.

משה יעקובזון: תזכרו, שנה הבאה זה רמדאן, זה יהיה חודש קשה, כולם יודעים מהי המשמעות.

קריאה: צריך להיערך לזה.

משה יעקובזון: אפשר להיערך אבל אני לא יודע כמה נוכל לעמוד.

משה יעקובזון: קחו את זה בחשבון.

משה יעקובזון: אני מאחל לכולם הצלחה.

ישראל אייכלר: תודה רבה למשה יעקובזון ותודה לך על כל ימות השנה.

ישראל אייכלר: אתה היית הראשון, חברת "קווים", אתם הייתם הראשונים שהוכיחו שאפשר גם לתת שרות, גם לציבור הבא בהמוניו בשעות מסוימות, עם כל הבעיות שהיו לנו פה תמיד.

ישראל אייכלר: עכשיו הזמן של משרד התחבורה, הגברת מורן, לגבי השאלות שהועלו פה.

ישראל אייכלר: קודם כל על הכרטיס שמסתיים בשעה 12.

ישראל אייכלר: אי אפשר לעשות בל"ג בעומר כמו שבת?

יוסף שוינגר: צריך ללכת.

ישראל אייכלר: לא, אתה חייב לדבר.

יוסף שוינגר: צריך ללכת.

ישראל אייכלר: רגע, מורן, את תסלחי לשווינגר כי הוא המנכ"ל?

מורן יונה: סולחת לו.

ישראל אייכלר: בבקשה, דבר.

יוסף שוינגר: אין לי מה להוסיף.

יוסף שוינגר: אני מצטרף לכל הדברים ומאחל לכולנו בהצלחה.

יוסף שוינגר: מורן, בבקשה.

מורן יונה: קודם כל, בנוגע לחוזים מסוג "חופשי יומי", "שבועי" או "חודשי", כמו שאמרתי מקודם, ההנחיה שלנו הייתה שניתן לרכוש חוזה מסוג כזה, אבל צריך להזמין מקום מראש וזה גם כדי שלמפעיל יהיה סדר, הוא יידע בדיוק מי מגיע ומתי וגם כלפי הנוסע.

מורן יונה: זה דבר אחד.

ישראל אייכלר: למה כנוסע אני צריך לשלם קנס על זה שלא נרשמתי בזמן?

מורן יונה: אתה לא משלם קנס, אתה צריך להסתכל על זה אחרת, אתה מבטיח לעצמך מקום מראש.

מורן יונה: אתה יודע שאתה מגיע למוקד היציאה - - -

ישראל אייכלר: כן, אבל אם לא הצלחתי להזמין לעצמי מקום למה אני צריך לשלם יותר?

מורן יונה: אתה לא משלם יותר.

מורן יונה: זה שאתה קונה "חופשי חודשי" או "חופשי יומי" או "חופשי שבועי", שזה חוזה מאד מאוד משתלם, זו הרפורמה בתעריפים המטרופולינית, מאד מאוד משתלם - - -

ישראל אייכלר: אבל את מציבה תנאי נוסף, שאני ארשם.

ישראל אייכלר: ב"חופשי יומי" רגיל אני עולה על אוטובוס ורכבת כמה שאני רוצה.

מורן יונה: התנאי של הזמנת מקום הוא לא תנאי - - -

ישראל אייכלר: צריך להזמין, ללכת לאיזשהו מרכז?

קריאה: כן, כי אנחנו צריכים להתארגן.

ישראל אייכלר: אני מבין אתכם אבל תבינו את האזרח, הוא צריך ללכת לאיזה מרכז לקנות כרטיס.

ישראל אייכלר: אפילו במטוס אני כבר לא צריך ללכת.

מורן יונה: היום יש פיזור מאד רחב של מוקדי מכירת כרטיסים.

משה יעקובזון: הם לא באו לקנות לפני, הם נרשמו לפני טלפונית, לא משנה, הם נרשמו - - -

ישראל אייכלר: לא, טלפונית אי אפשר.

משה יעקובזון: הם נרשמו, הם לא יכולים לקנות את הכרטיס לפני - - -

ישראל אייכלר: אתה לא שמעת מה שמורן אומרת.

ישראל אייכלר: אצלך אולי זה גם טלפונית אבל ב"אגד", במקומות אחרים, אי אפשר טלפונית.

מורן יונה: אבל עדיין הפריסה של מוקדי הזמנת הכרטיסים היא מאד רחבה.

מורן יונה: לדוגמה, "אגד" מפעילים בירושלים - - -

קריאה: תשעה מוקדים.

מורן יונה: בירושלים יש הרבה מאד מקומות שניתן להזמין מהם והם נערכו בצורה טובה, הם תגברו באותה תקופה את כמות כוח האדם שם ולנו לא מוכרות תלונות על הסיפור הזה.

מורן יונה: אני כן רוצה להתייחס לדברים שמשה יעקובזון אמר.

מורן יונה: קודם כל, משרד התחבורה בכל שנה וגם השנה, השקיע משאבים מאד מאוד גדולים בדגש על תשתיות שהן ברות קיימא, תשתיות שהן יישארו אתנו גם לטווחים ארוכים יותר.

מורן יונה: לדוגמה, השנה המשרד השקיע בתכנון ובביצוע של טרמינל 89.

מורן יונה: זה טרמינל שמונֶה 18 רציפים, הטרמינל הזה שירת בעיקר את חברת "קווים", בייעדים שדווקא משה ואיציק הפעילו מהם, בית"ר, מודיעין עלית ואלעד.

מורן יונה: זה משהו שממש, גם, עוד דבר שעזר לזה שהשירות השנה היה מצוין.

מורן יונה: חוץ מזה יש את כל הנושא הזה של השילוט, יש לנו תכנית שילוט שאנחנו רצים אתה כבר כמה שנים - - -

ישראל אייכלר: למה שלא תבנו שם תחנה מרכזית קטנה לכל האוטובוסים שבאים כל שבת, כל מוצאי שבת וכל יום כמעט?

מורן יונה: אני יודעת שכן מקודמת תשתית שהיא מתייחסת יותר לשירות בסופי שבוע - - -

ישראל אייכלר: וגם סובה כזו שהוא לא יתקע עם האוטובוסים שלו כשהוא נכנס.

מורן יונה: להיכנס לתכניות אני פחות יודעת כי אני לא מאזור הצפון, אבל אני יודעת שכן מקדמים שם תכניות.

קריאה: זו ברמה של הראל דמתי - - -

מורן יונה: זה הראל דמתי, כן, זה הממונה על מחוז הצפון - - -

נאיף דעקה: רציף ההורדה והאיסוף של טרמינל 3, מתחנת הדלק ועד הכניסה, הם רוצים לבנות טרמינל על - - -

ישראל אייכלר: רגע, מה אמרת לי על הכרטיס שמסתיים בשעה 12 בלילה?

ישראל אייכלר: למה אי אפשר לעשות את זה?

מורן יונה: קודם כל, הפנייה, אני אשמח לקבל אותה.

מורן יונה: אם הבנתי נכון היא התייחסה לזה שהכרטיס לא בתוקף - - -

שלומית אבינח: אנשים שנסעו - - -

מורן יונה: ה"חופשי יומי" הוא לא בתוקף בגמר שירות.

שלומית אבינח: לא, מי שנסע בלילה ואני יכולה להביא לך, יש הרבה תלונות על זה - - -

ישראל אייכלר: הוא נסע בלילה וחזר ביום אז זו כבר שעה אחרת, כי הוא עבר את שעת חצות.

מורן יונה: אם אני מבינה נכון אז התלונה הזו מתייחסת לחופשי מסוג "חופשי יומי".

מורן יונה: "חופשי יומי" מתחיל בתחילת שרות, סביבות 4 לפנות בוקר, 5, משהו כזה וזה כרטיס שהתוקף שלו מסתיים בגמר שרות.

ישראל אייכלר: אז צריך לעשות שהכרטיסים האלה יהיו, ש"יומי" יהיה 24 שעות.

מורן יונה: כרטיסים שהם הלוך וחזור ממירון אז הם כן, מפעילי התחבורה הציבורית נדרשו לכבד אותם בלי הבדל בין הימים.

מורן יונה: אם קנית ברביעי יכולת לחזור עם אותו כרטיס ביום חמישי.

ישראל אייכלר: כן?

ישראל אייכלר: לפי ההוראות של משרד התחבורה הם כן היו צריכים לכבד את הכרטיס?

מורן יונה: לא.

מורן יונה: "חופשי יומי" זה אחרת, זה מתחילת שרות עד גמר שרות אבל כרטיס הלוך חזור, כרטיס ייעודי של מירון, ההתייחסות אליו היא אחרת.

ישראל אייכלר: זה יותר יקר, לא?

ישראל אייכלר: הלוך חזור הוא יותר יקר.

מורן יונה: יכול לקנות כרטיס ליום רביעי בארבע אחר הצהרים ולחזור ביום חמישי בערב.

ישראל אייכלר: מה אתם עושים עם ימי ששי ומוצאי שבתות, איך זה עובד?

ישראל אייכלר: אם מישהו קונה ביום ששי בצהרים אז הוא יכול לחזור במוצאי שבת?

מורן יונה: ביומיום?

מורן יונה: בסופי שבוע רגילים?

מורן יונה: ההתייחסות היא רגילה לחלוטין.

שלומית אבינח: לא, לא, לפי מה שפונים אומרים – לא.

מורן יונה: אתה קונה ביום ששי כרטיס - - -

שלומית אבינח: לפי מה שהפונים אומרים – לא.

שלומית אבינח: לפי הפניות, אני אראה לך, שוב, אני לא מכירה אבל הם אמרו שאם הם היו - - -

מורן יונה: הנסיעה למירון היא כמו נסיעה מירושלים לבני ברק.

מורן יונה: את קונה כרטיס, חוזרת עם כרטיס אחר שאת קונה, אותו הדבר.

מורן יונה: את קונה מכל יעד בארץ - - -

ישראל אייכלר: אני מדבר על "יומי".

מורן יונה: נוסעת ביום ששי - - -

קריאה: באותו היום עד 24:00.

ישראל אייכלר: אבל ביום ששי?

שלומית אבינח: הם ביקשו טווח 24.

שלומית אבינח: הטענות, יש לי פה, שהם הגיעו בערב, נשארו, ואז למחרת, באמצע היום לא יכלו.

ישראל אייכלר: אני חייב להתחיל לסגור עניינים.

ישראל אייכלר: יש לך עוד משהו לומר?

מורן יונה: כן, אנחנו עושים כל שנה הפקת לקחים, אחת מהפקות הלקחים שלנו הייתה הנחיה למפעילים חד משמעית, שביצעו את השרות, כך שלא נגיע למצב של מגיעים ויוצאים בשעות המאוחרות של הלילה.

מורן יונה: המפעילים עמדו בזה.

מורן יונה: זה גם חלק מזה שהמבצע הזה עבר כמו שצריך.

ישראל אייכלר: יש לך מה להגיד על הרכבת או שזה לא קשור אלייך?

מורן יונה: אנחנו עושים הפקות לקחים.

מורן יונה: אתם יודעים, תחנת כרמיאל הופעלה לראשונה השנה, אם אני לא טועה, בסוכות.

מורן יונה: כמובן שלקראת השנה הבאה ההתייחסות אליה תהיה אחרת אבל מה, צריך להסתכל על חצי הכוס המלאה - - -

ישראל אייכלר: על מה שהם עשו אין טענות, מה שהם - - -

מורן יונה: פעיל מחמש וחצי לפנות בוקר עד רבע לשתים-עשרה בלילה, אני חושבת שזה יפה מאד וזה הרבה יותר ממה שזה היה לא פעיל.

ישראל אייכלר: תודה רבה למורן יונה ממשרד התחבורה, עכשיו ל"עזר מציון" מילה, ל"איחוד הצלה" מילה ונסכם.

ישראל אייכלר: המנכ"ל, אם הוא ירצה להוסיף משהו, אם לא אז נסכם.

עודד פלוס: לא, לא.

עודד פלוס: יוסי סיכם במקומי.

ישראל אייכלר: כן, אני לא יודע, היה נראה לי שהוא קצת נעלב.

ישראל אייכלר: אני ראיתי מתי שהוא רוצה להיכנס, חשבתי שהוא ייתן דברי נעילה וברכות למיכה, לכולם, אנשים שעבדו בשבילו כל כך קשה אבל כנראה שהוא מיהר.

ישראל אייכלר: מי מ"עזר מציון"?

ישראל אייכלר: בבקשה.

זאב פרוינד: שלום, אני בוחר לא להתחיל בתלונה שהייתה פה על ידי חברת "קווים" משום מה, אני דווקא אספר על הצלחה מבחינתנו.

זאב פרוינד: אני חוזר על ההרגשה שלנו שההצלחה הגדולה שלנו, עם כלל הגורמים.

זאב פרוינד: אתה, היושב ראש, עזרת לנו בזה וכלל הגורמים גם כן.

זאב פרוינד: מיכה, שמואל, כולם בעבודה אתנו ביחד, כל ההפקות לקחים שדוברו פה בשנים הקודמות יושמו בשטח - - -

ישראל אייכלר: נתנו לכם לנסוע בלי הפרעות.

זאב פרוינד: הרגשה מדהימה והשוטרים שהיו למעלה בהר עזרו לנכים לרדת מהאמבולנסים.

זאב פרוינד: אני רוצה בשלושים שניות להגיב כן לטענה שעלתה פה.

זאב פרוינד: בשונה מחברות אוטובוסים או כאלו, אצלנו יש רישום מדויק, רישום שמי, ממוחשב, לגבי כל אחד שעולה לאמבולנס, בזמן אמת.

זאב פרוינד: שום נהג לא יכול להעלות שום חולה ולא מלווה, יש לנו רישום מדויק, כולל שעות כולל הכול.

זאב פרוינד: גם מי שטען בעבר טענות כאלו, קצינה בכירה בעבר, ראתה חבְרה למה שעשינו, נפעמה מזה ודחתה את כל הדברים האלה ממש, אין דברים כאלה.

ישראל אייכלר: אתה אומר שלא עלה אף אחד שלא רשום אצלכם?

זאב פרוינד: אין דבר כזה.

זאב פרוינד: הכול בדוק ומתועד ושמחים לעשות את הכול בהתנדבות ובשמחה כל שנה, תודה.

ישראל אייכלר: תודה רבה.

ישראל אייכלר: "איחוד הצלה" מילה אחרונה.

ישראל אייכלר: מי זה?

דוד קריספל: קודם כל אני רוצה לפתוח עם זה שבאמת, ההיערכות השנה עם הפקת הלקחים משנים קודמות, גם עם המשרד לשירותי דת, עם הרב שווינגר והרב דרעי, מאד מאוד עזרה.

דוד קריספל: השנה קיבלנו מקום גם בחניונים, שזה סייע לתת מענה רפואי הרבה יותר טוב.

דוד קריספל: וכמובן עם המשטרה, עם מיכה, שאנחנו מאחלים לו בהצלחה ועם שמוליק, מאד סייעה בהיערכות.

דוד קריספל: צריך להגיד פה מילה טובה גם למשטרה, השנה, שנה ראשונה שנערך תרגיל - - - היערכות לפינוי קהל, לא ראינו שנים קודמות, היה יוצא מן הכלל, עם שיתוף פעולה בין הגופים.

דוד קריספל: קצת במספרים, בסך הכול 766 טופלו שחלק קטן מהם, כשליש, במרפאות.

דוד קריספל: ראינו ירידה מאד משמעותית השנה.

דוד קריספל: אנחנו חושבים שזה קשור לריווח של הזמנים ולזה שהיה פחות לחץ על ההר.

ישראל אייכלר: גם על הנשים.

דוד קריספל: כן, אנחנו ראינו פחות מקרים.

דוד קריספל: הדגשים ולקחים, תגבור של צוותי נשים ב"תולדות אהרן" בדגש על הטריבונות החדשות שבנו ב"תולדות אהרן" לנשים, ממש עזרו לנו והורידו את כמות הנפגעים שם.

דוד קריספל: היו לנו בצד השני עיכובים מאד משמעותיים וסירוב של מד"א לשלוח צוותים לפנות חולים מתוך המרפאות שלנו, עד לרמה שאנחנו נצרכנו ואני בעצמי פיניתי פעמיים חולים מתוך המרפאות שלנו למד"א.

דוד קריספל: עד שלא הבאנו להם את זה לתוך האמבולנסים שלהם, לא הגיעו לפנות.

דוד קריספל: חולים קשים.

דוד קריספל: דבר שני שהפעלנו השנה כהפקת לקחים משנים קודמות, ראינו זמני מענה מאד ארוכים באזור המעגלים, הפעלנו השנה שמונה אמבולנסים נוספים וביצענו מעל שלושים פינויים רק באזור המעגלים.

דוד קריספל: לא נכנסנו למירון עם האמבולנסים אבל בחלק התחתון ובעצם שיפרנו משמעותית את זמני המענה.

דוד קריספל: דבר אחרון מבחינת עומסים של כמות המקרים, אז ראינו יותר עומסים בשעת ההדלקה הראשונה וב"תולדות אהרן" - - - כמות הנפגעים.

ישראל אייכלר: תודה רבה.

ישראל אייכלר: "נתיבי ישראל" שזכיתם לשבחים, מי מ"נתיבי ישראל"?

בני אלגלי: אנחנו התחלנו את העבודה בסך הכול רק בחודש אפריל.

בני אלגלי: סיימנו, הגשנו את הכול כמו שצריך לפני הזמן.

ישראל אייכלר: תודה.

ישראל אייכלר: עודד חייב לתת מילות סיכום.

עודד פלוס: תודה.

עודד פלוס: קודם כל אני רוצה להודות ליושב הראש על הישיבה הזאת.

עודד פלוס: אין ספק שאנחנו פה שומעים הרבה דברים, גם אם לא כל דבר - - -

שלומית אבינח: שתי ישיבות – הפקת לקחים והיערכות.

עודד פלוס: אני הייתי רק עכשיו.

עודד פלוס: גם דברים שלא קשורים בהכרח אלינו אנחנו מקשיבים ושומעים.

עודד פלוס: אני רוצה להודות לכל האנשים שלקחו חלק, בראש ובראשונה כמובן למיכה ולמשטרת התנועה.

עודד פלוס: יצא לי לפגוש את המובילים, המסיעים או איך שאתם נקראים, חברות ההסעה, גם בישיבות שהיו - - -

ישראל אייכלר: מפעילים.

עודד פלוס: מפעילים, גם בישיבות בחפ"ק שהוביל דרור, אני חייב גם לציין לטובה אותו, דרור.

עודד פלוס: הוא לא נמצא פה, דרור גנון, שעשה עבודה, אני חייב לומר שאני באופן אישי שלחתי לו מכתב, מכתב המלצה - - - התפקיד של מאיר חן.

עודד פלוס: אני חושב שהוא עשה עבודה - - - איך אומרים, להוריד את הכובע.

עודד פלוס: למורן, לכל האנשים, גם לאנשים כמובן שלנו, יוסי, ישראל דרעי, לעובדים שלי.

עודד פלוס: ואני מקווה שההצלחה שהייתה השנה תהיה גם בשנה הבאה ובאמת, תמיד אפשר להשתפר, תמיד אפשר לעשות דברים יותר טוב.

עודד פלוס: אנחנו נשתדל שגם הדברים שעלו היום לא יחזרו על עצמם בשנה הבאה.

ישראל אייכלר: תודה רבה.

ישראל אייכלר: אני רוצה לסכם ממש במשפטים ספורים.

ישראל אייכלר: הוועדה מברכת את כל הגורמים שפעלו להצלחת המשימה בל"ג בעומר, בראשם את משטרת ישראל ובראשה את מיכה טובול, שמסיים עכשיו את התפקיד.

ישראל אייכלר: הוועדה שולחת לו את ברכותיה להצלחה.

ישראל אייכלר: הוועדה תמשיך לעקוב אחר נושא שינוי יעודי הקרקע, שנקרא חניונים, לצורך האנשים שבאים לשם.

ישראל אייכלר: גם בכל ימות השנה, שצריך לעשות שם תשתית לאוטובוסים שיוכלו להיכנס ולצאת ולא איזו תחנה אחת מסכנה באיזה מושב משנות החמישים וגם לל"ג בעומר.

ישראל אייכלר: כמו שאמר נציג המשטרה, אני חושב, שלא רק לגבי אוטובוסים צריך את זה אלא לכל הצרכים.

ישראל אייכלר: אנחנו מבקשים קביעת לוח זמנים לביצוע שינויי הקרקע.

ישראל אייכלר: אנחנו נבקש גם מרמ"י וגם מכל הגורמים המקומיים, כך שהדברים יהיו מוכנים כבר בחורף הזה לקראת ההילולה הבאה.

ישראל אייכלר: אנחנו נקיים ישיבות נוספות בעניין.

ישראל אייכלר: אנחנו מבקשים את המשטרה להפעיל את התחנה – שלמרות שהיא פתוחה רשמית אנחנו שמענו תלונות של הרב מוזס ואחרים, התחנה הזו צריכה להיות פעילה, בגלל שמתכנסים שם כל כך הרבה אנשים בכל ימות השנה, וגם כשיש ציבור אז יש אנשים שבאים לשם ומפריעים למתפללים, המשטרה צריכה להיות יותר פעילה, כמובן ברגישות הקיימת, בשבתות ובדברים האלה שמובנים.

ישראל אייכלר: רכבת ישראל עשתה עבודה טובה בזמן שהיא עבדה אבל היו הרבה תלונות ואנחנו נגיש תלונה גם לשר התחבורה, על החלטת משרד התחבורה לא להפעיל את הרכבת בלילה, למרות שהרכבת הייתה יכולה לעשות את זה ולהביא עוד אלפי אנשים ולהיערך, לתגבר את מערך השאטלים מרכבת כרמיאל לאורך כל הלילה.

שלומית אבינח: בכל ימות השנה?

ישראל אייכלר: בכל ימות השנה, אין לי מה להגיד להם כי אני לא מכיר את העומס שיש בקו כרמיאל-מירון.

ישראל אייכלר: לא מאמין שיש הרבה אנשים אבל אולי במשך הזמן.

ישראל אייכלר: לגבי ל"ג בעומר אנחנו בפירוש דורשים שכל הלילה תהיה לפחות בכל שעה עגולה, ולא תהא רכבת מתל אביב לעכו בלילות רגילים כמו הרכבת לכרמיאל בליל ל"ג בעומר.

ישראל אייכלר: אנחנו מבקשים שכל קווי התחבורה צריכים להיכלל בכרטיס אחד כמו בכל ימות השנה, גם בל"ג בעומר, שלא יהיה הבדל בין רכבת לאוטובוס או מפעיל אחר או שאטלים.

ישראל אייכלר: אנחנו מבקשים ש"חופשי יומי" יפעל בל"ג בעומר ל-24 שעות ולא לפי שעת סיום השירות, כי בל"ג בעומר אין סיום שירות, השירות ניתן 24 שעות.

ישראל אייכלר: אנחנו מבקשים שוב להקים תחנה קבועה, לא רק לל"ג בעומר, כדי לאפשר לאוטובוסים להיכנס למושב ולצאת.

ישראל אייכלר: להוריד אנשים בכל ימות השנה מכל המקומות, צריך סובה וכל מה שצריך ובכל ימות השנה.

ישראל אייכלר: אנחנו ממליצים גם שהכרטיס "יומי" בכל רחבי הארץ, ללא קשר למירון, יהיה במשך 24 שעות מרגע הקנייה עד שפג תוקף ולא עד רגע הפסקת השירות.

ישראל אייכלר: תודה רבה לכולכם, ניפגש בע"ה לקראת השנה הבאה.